15 mera za očuvanje zdravstvenog sistema: Olakšati uvoz, uvesti e-doznake za bolovanja... - Biznis Telegraf.rs\n21/03/20 | 20:09\nPotrebna pomoć svih društveno odgovornih kompanija i organizacija\nBolje snabdevanje građana maskama, rukavicama i sredstvima za dezinfekciju kroz olakšani interventni uvoz, sprečavanje nestašice i ubrzani uvoz svih lekova i medicinskih sredstava za borbu protiv korona virusa, kao i hitni prelazak na izdavanje elektronskih doznaka za bolovanje, glavni su ciljevi inicijative za unapređenje zdravstvenog sistema i očuvanje zdravlja građana tokom pandemije.\nSavez za zdravstvo NALED-a formulisao je set od 15 mera kako bi se osigurala snabdevenost tržišta neophodnim lekovima i poboljšao kvalitet zdravstvenih usluga.\nOva inicijativa, kao doprinos zajedničkoj borbi protiv koronavirusa već je dostavljena Kriznom štabu i nadležnim institucijama.\n- I pored odgovorne i pravovremene reakcije Vlade, virus se brzo širi. Zato je zdravstvenom sistemu naše zemlje potrebna podrška svih društveno odgovornih kompanija i organizacija kako bismo ublažili posledice - kaže članica Izvršnog odbora NALED-a i Saveza za zdravstvo i vlasnica kompanije Inpharm Vesna Živković.\nSjajan primer dala je, kaže, ovih dana tekstilna industrija, koja je svoju proizvodnju prilagodila izradi zaštitne opreme za medicinsko osoblje.\nNa isti način potrebno je što pre olakšati procedure za laboratorije da se uključe u proizvodnju dezinfekcionih sredstava, kako bi se unapredila primarna zaštita, ali i popunili prazni rafovi apoteka i drogerija, dodala je Živkovićeva.\nOna ističe da je tržištu potrebna veća količina lekova koji se koriste u borbi protiv korona virusa, zbog čega je jedan od predloga da se ubrza dobijanje dozvola za njihov uvoz, odnosno da se ovlasti Agencija za lekove da može u okolnostima vanrednog stanja da propiše efikasnije procedure za interventni uvoz lekova i medicinskih sredstava.\nTo je posebno važno za lekove koji nisu registrovani u Srbiji, a neizostavno je i kada je reč o uvozu registrovanih lekova.\nIz Saveza poručuju da je podjednako važno raditi na uvođenju automatskog izdavanja dozvola za dostavu lekova dok traje vanredno stanje, kao i da se dostavnim vozilima omogući zaustavljanje ispred apoteka u centralnim gradskim zonama.\nPotrebno je da se apotekama omogući i dostava na kućnu adresu za šta su neke od članica već izrazile zainteresovanost kao znak solidarnosti za najstarije građane.\nMeđu predloženim merama je i da se obustavi kontrola robe pri uvozu sredstava za dezinfekciju koja su upisana u listu biocidnih proizvoda Evropske agencije za hemikalije, i da se interventno izdaju saglasnosti za uvoz deficitarnih proizvoda, bez čekanja na rezultate uzorkovanja, kako bi se skratio postupak carinjenja i proizvod što pre stavio u promet.\nDodatno, predlaže se izmena Odluke o zabrani izvoza lekova, kako bi se sprečile nestašice lekova i omogućio nesmetan izvoz na regionalno tržište, pre svega Crne Gore i Bosne i Hercegovine.\nReč je o redovnim isporukama lekova za različita hronična stanja poput dijabetesa, kardio-vaskularnih i onkoloških oboljenja, koje su i inicijalno planirane za ova tržišta, dodaje se u saopštenju.


► Vučić: Konferencija o inovacijama prilika da se učvrste odnosi Kine i Srbije\nSagovornici su se saglasili da se prilikom naredne posete predsednika Kine Si Đinpinga potpiše Memorandum o saradnji u oblasti inovacija, veštačke inteligencije i robotike.\nBalkanu ništa nije potrebnije od povezivanja\nPredsednik Srbije Aleksandar Vučić ocenio je danas da Balkanu ništa nije potrebnije od međusobnog povezivanje država i naroda na tom prostoru.\nOn je u Sremskoj Rači, gde je uz turskog predsednika Redžepa Tajipa Erdogana i članove Predsedništva BiH prisustvovao obeležavanju početka radova na izgradnji autoputa Beograd - Sarajevo, rekao da samo putevi čine da "prestanemo da budemo neka vrsta crne rupe" na mapi Evrope.\n"Ovo je veliki dan, počinje jedan od najvažnijih događaja u istoriji regiona. ;Od 1945. godine svi putevi ka BiH uglavnom su bili loši, kao da je neko narode koji žive na ovom području kažnjavao zbog ko zna čega. Danas je prilika da pokažemo da sami možemo da uređujemo svoje odnose. Ovo je bio prostor sumnji, strahova, mržnje a danas počinjemo da spajamo i povezujemo taj prostor", kazao je Vučić.\nPredsednik Srbije je najavio da će u okviru projekta autoputa, biit izgrađen "ceo prsten" i "veći i moderniji most koji će spajati ljude iz Srbije sa ljudima iz BiH i Republike Srpske kao njenog dela".\nDodao je da Srbiju i Tursku, posle vekova burne istorije, danas povezuje želja da grade puteve "svuda po celom Balkanu".\n"Za 15-ak dana otvorićemo deonicu Niš - Pirot - Dimitrovgrad, tako da ćemo od Subotice do Istanbula imati kompletan autoput. Ni kilometra kroz Srbiju neće biti a da nije autoput", rekao je Vučić koji je potom sa Erdoganom i članovima Predsedništva BiH simbolično označio početak radova na izgradnji autoputa od Beograda do Sarajeva.\nUgovor za projektovanje i izgradnju prve deonice autoputa od Kuzmina do Sremske Rače, vredan 250 miliona evra, potpisan je pre 10 meseci.


U Kantonu Sarajevo trenutno su aktivna 1.223 slučaja zaraze koronavirusom – Prva.ba\nRadi se o rezultatima analize provedene u protekla 24 sata nad uzorcima prikupljenim u periodu od 25. do 29. jula ove godine. Dodavanjem i ovih rezultata, u Kantonu Sarajevo trenutno su aktivna 1.223 slučaja, saopćavaju iz kantonalnog zavoda.\nNa bolničkom liječenju u Izolatoriju Kliničkog centra Univerziteta u Sarajevu nalazi se 75 osoba. Većina ih je vitalno stabilna, dok dvije osobe koriste potporu respiratora pri disanju.\nNažalost, u protekla 24 sata preminule su još dvije osobe, čime je broj umrlih uzrokovan zaraznim oboljenjem COVID-19 povećan na 31. Pet osoba je otpušteno sa ovog bolničkog liječenja. U isto vrijeme, evidentiran je oporavak 78 osoba od ove zarazne bolesti. Uz ovaj broj, ukupno su do sada u Kantonu Sarajevo izliječene 983 osobe.


Borelj za uravnotežene odnose EU i Rusije - Sputnjik Srbija\n17:45 25.05.2020 Preuzmite kraći link\n„Kada je reč o Rusiji, moramo da biramo pitanja koja su važna za nas. To ne protivreči očuvanju čvrstog stava. Potreban nam je razuman balans između nepokolebljivosti i sankcija protiv Rusije i opreznih napora u interakciji u određenim oblastima“, rekao je Borelj, govoreći na sastanku sa ambasadorom Nemačke koja u julu preuzima šestomesečno predsedavanje Unijom.\nŠef evropske diplomatije podsetio je takođe na uzajamnu zavisnost Rusije i EU u energetskom sektoru.\n„Mi moramo da kupujemo gas, ali je njima potrebno da ga prodaju“, rekao je Borelj.\nOn je takođe je pomenuo da postoje pitanja i u odnosima sa Kinom, „koja pokazuje impresivan rast“.\n„Naši odnosi treba da se zasnivaju na poverenju, transparentnosti i uzajamnoj saradnji, međutim, danas ne ispadne uvek tako. Imaćemo šansu samo ukoliko budemo poštovali kolektivnu disciplinu u odnosima sa Kinom“, zaključio je Borelj i izrazio nadu da će samit EU i Kine, koji bi u Nemačkoj trebalo da se održi na jesen, biti uspešan.\nOdnosi Rusije i zapadnih zemalja pogoršali su se nako što je Krim postao deo Rusije u martu 2014. godine, nakon referenduma održanog posle državnog prevrata u Kijevu. Za ujedinjenje sa Rusijom glasalo je 96,77 odsto birača Republike Krim i 95,6 odsto stanovnika Sevastopolja. Ukrajina i dalje smatra Krim svojom privremeno okupiranom teritorijom. Prema rečima predsednika Rusije Vladimira Putina, na pitanje Krima je definitivno stavljena tačka.\nodnosi s Rusijom, EU, Rusija, Žozep Borel


Radionica – Emisia\nEmisia letnja radionica\nZaposleni u Emisia-i navikli su da razmenjuju znanja, ali i da ih dele sa onima koji žele da se bave programiranjem i postanu deo našeg tima. Letnja radionica već je postala tradicija kompanije Emisia.\nKroz rad u timu na konkretnim zadacima polaznici imaju priliku da unaprede svoja znanja i veštine i tokom nekoliko nedelja kreiraju jednostavnije aplikacije korišćenjem najnovijih tehnologija.\nNakon predavanja, praktičnog i rada sa mentorima sledi prezentacija zajedničkog projekta na kojoj su radili učesnici Letnje Radionice. Svi uspešni polaznici dobijaju sertifikate kao potvrdu da su pohađali ovaj stručni program, a najuspešniji priliku da postanu deo Emisia tima.


SKUPŠTINA GRADA: Opozicija predložila Odluku o dodeli bespovratnih sredstava preduzetnicima za nabavku mašina, vlast odbila predlog!\nOdbornici Skupštine grada Zaječara odbacili su Predlog Odluke o dodeli bespovratnih sredstava preduzetnicima, mikro i malim pravnim licima sa teritorije grada Zaječara za nabavku mašina i opreme, koji su podneli odbornici koalicije ” Pobeda za naš grad”.\nLider pomenute koalicije, dr Nenad Ristović istakao je da opoziciona odbornička grupa smatra da postoji objektivne potrebe donošenja ove odluke.\n” Imajući u vidu izuzetnu potrebu grada za privrednim razvojem, ali i podsticanjem privrednih aktivnosti, kao i nužnosti ostvarenja politike zapošljavanja našeg grada, i podstaknuti činjenicom da je predlogom budžeta za 2018. za razvoj preduzetništva predviđeno svega 1.500.000 dinara, što je približno iznosu godišnje bruto zarade pomoćnika gradonačelnika za razvoj preduzetništva… opravdano smatramo za krajnju nužnost donošenje ovakve i sličnih odluka.\nDonošenje ovakve odluke bilo bi prvi korak u smeru ponovnog uspostavljanja poverenja između zaječarskih privrednika i Gradske uprave, koje je u prethodnim godinama potpuno izgubljeno nepopularnim merama koje gradska vlast donosila”, stakao je Ristović.\nMeđutim, pomenuti predlog odluke gradski odbornici nisu uvrstili u dnevni red, smatrajući da dodela bespovratnih sredstava preduzetnicima, mikro i malim pravnim licima sa teritorije grada Zaječara za nabavku mašina nije adekvatna.\nnenad ristović pobeda za naš grad skupština grada


RADVISION 2011. partnerski forum\nRADVISION 2011. partnerski forum – Personal magazin\nGodišnja partnerska konferencija RADVISION Partner Forum 2011. održana je od 8. do 11. novembra u predivnom ambijentu ekskluzivnog hotelskog golf kompleksa “Campo Real” na domak Lisabona u Portugaliji. U prijatnom…\nGodišnja partnerska konferencija RADVISION Partner Forum 2011. održana je od 8. do 11. novembra u predivnom ambijentu ekskluzivnog hotelskog golf kompleksa “Campo Real” na domak Lisabona u Portugaliji.\nU prijatnom ambijentu i intezivnoj radnoj atmosferi imali smo prilike da se upoznamo sa kompletnim prodajnim, tehničkim i marketing timom zaslužnim za niz uspeha koje je kompanija RADVISION postigla tokom protekle dve godine. Na RADVISION Partner Forumu učešće je uzelo preko 150 predstavnika distributerske mreže širom sveta, od Austrajlije preko Nigerije do Čilea, dajući posebnu vrednost konferenciji nesebičnom razmenom ideja i iskustava stečenog kroz dugogodišnju saradnju sa kompanijom RADVISION i specijalizacijom u oblasti video konferencijskih sistema.\nRADVISION stručnjaci su tokom konferencije predstavili nove pravce razvoja video konferencijskih sistema koje karakteriše: “ineteroperatibilnost”, odnosno puna kompatibilnost sa svim ostalim proizvođačima video konferencijske opreme; “mobilnost”, odnosno primena novih video konferencijskih aplikacija na mobilne uređaje: smartphone, tablet na MAC i Android platformi; “customization” odnosno potpuno prilagođavanje potrebama klijenata. Kroz niz primera u edukaciji, medicini, javnim službama, predstavljena je široka gama RADVISION proizvoda koji čine osnov vizuelnih komunikacija vodećih svetskih korporacija među kojima su Google, Alcatel, Grundfos itd.\nPrema nepodeljenim utiscima, ovogodišnja konferencija je protekla izuzetno uspešno i predstavlja odličan uvod u poslovnu 2012. obećavajuci nastavak dinamičnog globalnog razvoja branda kroz niz tehnoloških rešenja koja svrstavaju RADVISION među jedinstvene proizvođače video koferencijske opreme na svetu.\nKao RADVISION autorizovani distributer za tržište Srbije i SEE regiona, radujemo se novim poslovnim izazovima u radu sa našim lokalnim partnerima i klijentima obezbeđujući pristup savremenim tehnologijama i punu tehničku podršku 24/7/365.\nRADVISION 2011. partnerski forum was last modified: December 5th, 2011 by Redakcija


Kredite u švajcarcima može da reši srpski dinar? - YU ECO RTV\nNaslovna / Ekonomija / Kredite u švajcarcima može da reši srpski dinar?\nKredite u švajcarcima može da reši srpski dinar?\nGoran mart 28, 2019\tEkonomija Napiši komentar 109 Pregledi\nAko se usvoji ovakvo rešenje, zaduzenima u francima kojima su u proteklom periodu rate bile i dvostruko veće, banke bi uradile novu računicu kredita, a time bi preostali dug bio manji, pišu „Novosti“.\nOna objašnjava da bi umesto loših klijenata i plasmana, banke dobile dobre, a takođe bi se oslobodile i tereta velikih rezervacija na loše zajmove. Sva iskustva iz regiona govore da su banke posle ovakvog resenja bile profitabilnije.\nVeć šesti dan članovi Udruženja ĆF protestuju ispred zgrade Vrhovnog kasacionog suda u Beogradu tražeći da taj sud donese jasan pravni stav o spornim kreditima.\nZvanični podaci banaka pokazuju da kredite u „švajcarcima“ trenutno otplaćuje 16.814 građana. Prema podacima Udruženja ĆF, u Srbiji je u periodu od 2005. godine do 2011. više od 22.000 građana uzimalo ovakve kredite.\nPrethodna Za pošumljavanje Vojvodina iz Fonda za šume daje 153 miliona\nSledeća Info blok 28.03.2019.


Sarahah za anonimno dopisivanje - oradio.rs\nSarahah za anonimno dopisivanje\nMeđu najskidanijim aplikacijama na pametnim telefonima našla se i platforma za razmenu anonimnih poruka Sarahah, razvijena u Saudijskoj Arabiji. ZainAlbadin Tavfik napravio je aplikaciju pod nazivom Sarahah koja omogućava anonimno slanje poruka i komuniciranje sa ljudima širom sveta.\nSve je počelo kao web stranica na kojoj su zaposleni anonimno mogli da ocenjuju poslodavace, ali se ubrzo pretvorila u anonimnu platformu za razmenu poruka. Aplikacija je postala vrlo popularna na Bliskom Istoku i Severnoj Africi, poprilično je nova na području Evrope i Amerike i do sada ima 300 miliona korisnika.\nSarahah je trenutno u samom vrhu aplikacija Apple Storea u više od 30 zemalja sveta, a zanimljivo je to što je održavaju samo tri osobe. Sarahah na arapskom znači "iskrenost", a delo je programera iz Saudijske Arabije, Zaina al-Abidin Tavfika. Ovaj saudijski programer aplikaciju je zamislio kao način na koji će ljudi moći da šalju iskrene poruke drugima ili da dobijaju realan fidbek o svojoj kompaniji.\nIpak, postoji i tamna strana aplikacije. Mnogi korisnici su se žalili da su dobili uvredljive poruke sa rasističkim komentarima, no dobra stvar je što korisnici u bilo kom trenutku mogu da blokiraju sve one koji ih na bilo koji način uznemiruju.\nStručnjaci su savetovali roditelje da otvoreno komuniciraju sa svojom decom o rizicima koju nosi ova aplikacija kao i da im ograniče vreme koje provode onlajn. Osim osnovne verzije za pametne telefone, aplikaciji Sarahah može se pristupiti i preko službene web stranice, a osim na Apple Store-u, aplikacija je besplatno dostupna i na Google Play-u.


Niška televizija » 25 zgrada bez struje u podstanicama za grejanje (VIDEO)\nObjavljeno 19.10.2014. 15:54\nU ovom trenutku, u 25 stambenih zgrada u Nišu isključene su podstanice za grejanje zbog dugovanja za struju, što praktično znači da bi radijatori u stanovima bili hladni i kada bi bilo ,,pušteno’’ centralno grejanje.\nIz niškog ,,Jugoistoka’’ obaveštavaju građane da će od sutra početi da šalju opomene pred isključenje svim domaćinstvima čiji je dug veći od 5000 dinara.\nSpisak objekata sa isključenim toplotnim podstanicama može da se nadje na sajtu Gradske toplane, a PD ,,Jugoistok’’ i ovo preduzeće apeluju na skupstine stanara da se organizuju i sakupe novac, jer ne postoji način da postrojenja budu vraćena na mrežu, dok se ne izmire dugovanja ,,EPS snabdevanju’’.\nPavlović dodaje da obaveštenja koja će od sutra stizati na kućne adrese Nišlija čiji dug premašuje 5000 dinara, ne predstavljaju pretnju već podsećanje na obavezu da bi za isporučenu robu, u ovom slučaju električnu energiju, račun trebalo platiti. Govoreći o kradji struje, Pavlović najavljuje još ozbiljnije provere sumnjivih domaćinstava, podsećajući kupce da su po zakonu u obavezi da predstavnicima elektrodistribucije omoguće pristup mernom mestu.


Kanada istražuje izloženost vojnika osiromašenom uranijumu u BiH - Klix.ba\nKanada istražuje izloženost vojnika osiromašenom uranijumu u BiH\n9.12.2011. u 22:36\nKanadski ministar za veterane Steven Blaney potvrdio je da će početkom naredne godine biti formiran naučnozdravstveni komitet, koji će ispitati eventualno izlaganje kanadskih vojnika osiromašenom uranijumu tokom njihovog boravka u BiH i evenutalne posljedice po njihovo zdravlje, piše kanadski "Sun news".\nKomitet će detaljno istražiti i pregledati sve bivše vojnike koji su boravili u BiH, a izvještaj o izloženosti uranijumu trebalo bi da bude okončan do juna 2013. godine.\nBlaney je izjavio da Ministarstvo svakako neće ignorisati izvještaj ovog komiteta, već da će postupiti u skladu sa evenutalnim preporukama.\n"Jasno je da će te preporuke poslužiti Ministarstvu da se bolje upozna o potrebama naših veterana i njihovih porodica", rekao je Blaney.\nFormiranje naučnozdravstvenog komiteta je rezultat protesta kanadskog vojnika Paskala Lakoste, koji je 72 sat štrajkovao glađu ispred Blaneyjeve kancelarije.\n"Ministar Blaney ima šansu da dokaže da je zaista uz kanadske veterane", rekao je Lakost i podsjetio da su se njegovi zdravstveni problemi pojavili nakon povratka iz BiH, gdje je sa svojim kolegama bio izložen osiromašenom uranijumu.


Ostvarivanje usaglašenosti sa EU - EMC PORTAL\nZašto EMC ?\nCE znak i kako ga dobiti Procedure za specificne proizvode Ostvarivanje usaglašenosti sa EU\nEMC priručnik za dizajnere\nGrupa za diskusije\nOstvarivanje usaglašenosti sa EU\n» Korak 1 - Određivanje direktiva i harmonizovanih standarda koji su primenljivi na proizvod\n» Korak 2 - Provera zahteva koji su specifični za proizvod\n» Korak 3 - Utvrđivanje da li je zahtevano nezavisno ocenjivanje od strane Ovlašćenog tela (Notified body)\n» Korak 4 - Ocenjivanje usaglašenosti proizvoda\n» Korak 5 - Izraditi i držati na raspolaganju potrebnu tehničku dokumentaciju\n» Korak 6 - EC Izjava o Usaglašenosti (Declaration of Conformity) i dodavanje CE znaka na proizvod\nKORAK 1 – Određivanje direktiva i harmonizovanih standarda koji su primenljivi na proizvod\nOdrediti Direktivu/e novog pristupa koja/e je primenljiva na dati proizvod. Proizvod može piti pokriven jednom direktivom ili sa više njih. Ipak, neophodno je identifikovati i usaglasiti se sa svim primenljivim direktivama pre nego se primeni CE označavanje na proizvod. Ove direktive se mogu besplatno preuzeti sa sajta EU:\nPostoji više od 20 direktiva razvrstanih po kategorijama proizvoda koje zahtevaju CE označavanje. Osnovni zahtevi koje proizvod mora da zadovolji (na primer bezbednost) su harmonizovani na nivou Evropske Unije i uspostavljeni su u opštim odredbama ovih direktiva. Harmonizovani Evropski standardi su izdati sa referencom na primenljive direktive i u detaljnim tehničkim uslovima izražavaju osnovne zahteve.\nNe postoji alat za davanje preporuke ili baza podataka koja navodi koje direktive mogu biti primenljive na određeni proizvod, pa je stoga web stranica New Approach veoma korisna polazna tačka:\nAko proizvod ne spada ni pod jednu od ovih direktiva, CE oznaku nije moguće postaviti na isti. Ipak, svi proizvodi moraju biti u saglasnosti sa odredbama General Product Safety Directive 2009/95/EC, kao transponovani u nacionalni zakon.\nDalje informacije je moguće pronaći na sajtu National Consumer Agency.\nOdrediti datume do kojih je potrebno izvršiti akciju. To će biti datum kada Direktiva stupa na snagu. Većina direktiva je već stupila na snagu, što znači da morate završiti sve korake ka usaglašenosti pre nego stavite proizvod na Evropsko tržište.\nŠta je direktiva?\nZakonodavni akt Evropske Unije koji zahteva da zemlje članice usklade svoje nacionalne zakone kako bi dostigli određeni rezultat koji je harmonizovan sa propisima EU. Direktiva sama po sebi nema direktnu snagu: umesto toga zahteva da sve zemlje članice EU implementiraju njene zahteve u nacionalno zakonodavstvo.\nNa primer, EU direktive za proizvode koje spadaju u kategoriju elektromagnetske kompatibilnosti (broj direktive 2004/108/EC http://ec.europa.eu/enterprise/sectors/electrical/emc/) pozivaju zemlje članice da osiguraju da električni uređaji koji spadaju pod ovu kategoriju ispune određene zahteve:\nEMC direktiva najpre limitira elektromagnetsku emisiju opreme sa ciljem da osigura da kada se ista koristi u svrhu za koju je namenjena, ne ometa radio i telekomunikacije kao i druge uređaje. Direktiva takođe određuje imunost takve opreme na interferenciju i zahteva da ista ne bude ometana radio emisijama kada se koristi za svrhu za koju je namenjena.\nKORAK 2 – Provera zahteva koji su specifični za proizvod\nSvaka direktiva daje detalje o tome šta zakon EU propisuje za usaglašenost proizvoda. Direktive ne daju rešenje kako dizajnirati proizvod tako da ostvari usaglasenost sa osnovnim zahtevima. Puna usaglašenost proizvoda sa harmonizovanim standardima daje “pretpostavku o usaglašenosti” sa relevantnim osnovnim zahtevima.\nJednom kada se utvrde osnovni zahtevi u direktivama i harmonizovanim standardima koji su primenljivi na proizvod, potrebno je odrediti da li isti zadovoljava primenljive zahteve i da li je potrebno telo za ocenjivanje usaglašenosti. Nakon testiranja neophodno je sačiniti deklaraciju o usklađenosti baziranu na rezultatima testiranja. Procedura za ocenjivanje usaglašenosti varira u zavisnosti od proizvoda i Direktive za CE označavanje.\nUpotreba harmonizovanih standarda ostaje dobrovoljna. Moguće je odabrati druge načine da se uspostave osnovni zahtevi usaglašenosti.\nEvropska Komisija često daje punomoć Evropskim Standardizacionim Organizacijama (CEN, CELNEC i ETSI) da razviju standarde koji su harmonizovani sa osnovnim zahtevima direktiva. Moguće je proveriti da li za određeni proizvod postoji harmonizovani standard na zvaničnoj stranici Evropske Komisije:\nProizvod koji je usaglašen sa harmonizovanim standardima smatra se da je u saglasnosti sa osnovnim zahtevima primenljivih direktiva.\nLista harmonizovanih standard koje podržavaju EU direktive i propise je dostupna na sajtu Evropske komisije:\nZa informacije o sadržaju i dostupnosti ovih harmonizovanih standarda, potrebno je kontaktirati Nacionalnu organizaciju za standardizaciju.\nKORAK 3 – Utvrđivanje da li je zahtevano nezavisno ocenjivanje od strane Ovlašćenog tela (Notified body)\nNeke Direktive zahtevaju da proizvodi budu testirani i sertifikovani od strane treće organizacije, sa ciljem da se osigura usklađenost sa primenljivom Direktivom. Ove organizacije su zapravo autorizovane organizacije treće strane (Notified Body). Ocenjivanje od strane Ovlašćenog tela NIJE obavezno za sve proizvode. Ako primenljive Direktive ne zahtevaju ocenjivanje od strane Ovlašćenog tela, proizvođači se mogu osloniti na sopstvena postrojenja za ostvarivanje usaglašenosti proizvoda.\nGore pomenuta Ovlašćena tela su autorizovana od strane nacionalnih vlasti, zvanično „objavljena“ u Evropskoj Komisiji i uneta u bazu podataka NANDO (New Approach Notified and Designated Organisations). Neke direktive naznačavaju da proizvođač mora koristiti Ovlašćeno telo za pojedine proizvode. Druge direktive ne zahtevaju da se proizvođači oslone na ovlašćena tela, pod uslovom da proizvođač koristi harmonizovan standard (pogledati korak 2) kako bi odredio usklađenost sa osnovnim primenljivim zahtevima. Sa druge strane, angažovanje Ovlašćenog tela je obavezno za pojedine proizvode u okviru ovih direktiva ako proizvođač ne koristi primenljivi harmonizovani standard.\nEU je smanjila broj proizvoda koji zahtevaju ocenjivanje od strane Ovlašćenog tela. LVD (Low Voltage Direktive), na primer, ne zahteva angažovanje Ovlašćenog tela. Dokazivanje usaglašenosti proizvoda evropske vlasti u sve većoj meri stavljaju na teret proizvođača.\nProizvođači mogu izabrati Ovlašćeno telo po državi. Ovlašćeno telo mora biti locirano u Evropskoj Uniji, ali neki od njih imaju ispostave ili ugovorene odnose sa sertifikacionim telima ili laboratorijama za ispitivanje koje se nalaze u nekoj drugoj zemlji.\nKako bi ste saznali da li je za dokazivanje usaglašenosti Vašeg proizvoda neophodno Ovlašćeno telo, moguće je da kontaktirate jedno od Ovlašćenih tela ili da pronađete više informacija na sajtu Evropske Komisije:\nKORAK 4 – Ocenjivanje usaglašenosti proizvoda\nNajlakši način da pokažete da je Vaš proizvod usaglašen sa osnovnim zahtevima je da pokažete da je on u skladu sa relevantnim harmonizovanim Evropskim standardima. Ova „procecura ocenjivanja usaglašenosti“ obično podrazumeva testiranje odredbama odgovarajućeg standarda. Jedan deo procedure je, kao opšte pravilo, procena rizika.\nSvaka direktiva podvlači koje procedure za ocenjivanje usaglašenosti (tj. module) proizvođač može koristiti. Postoji ukupno 8 modula za ocenjivanje usaglašenosti. Primenljive direktive podvlače koji od modula se primenjuju za određenu kategoriju proizvoda. Ovlašćeno telo NE IZDAJE Izjavu o Usaglašenosti (Declaration of Conformity).\nOvlašćeno telo izdaje EC sertifikat o usklađenosti ili sličan dokument koji tvrdi da se veruje da su oprema i prateća dokumentacija usklađeni sa zahtevima Direktive, a na osnovu pregleda tehničkog dosijea (technical file). Ono NE GARANTUJE da je oprema koju proizvođač stavlja na tržište u saglasnosti sa direktivom.\nModuli za postupak ocenjivanja usaglašenosti\nSledeći moduli su primer postupka ocenjivanja usaglašenosti, koje treba slediti kako bi se ostvarila usaglašenost. Koji od navedenih modula se primenjuje, zapisano je u svakoj od direktiva.\nModul A: Interna kontrola proizvodnje\nFaza dizajna: Proizvođač skladišti tehničku dokumentaciju kako bi bila na raspolaganju nacionalnim vlastima;\nFaza proizvodnje: Proizvođač izjavljuje usaglašenost sa osnovnim zahtevima (self declaration) i postavlja CE znak.\nModul A1: Intervencija Imenovanog Tela\nFaza dizajna: Intervencija Imenovanog Tela;\nFaza proizvodnje: Imenovano Telo ispituje specifične aspekte proizvoda i vrši provere proizvoda u slučajnim intervalima.\nModul B: "Type examination"\nFaza dizajna: Proizvođač podnosi tehničku dokumentaciju i tip Imenovanog Tela. Imenovano Telo konstatuje usaglašenost, obavlja neophodna ispitivanja i izdaje EC sertifikat o pregledu tipa.\nModul C: "Conformity to type"\nFaza proizvodnje: Proizvođač izjavljuje usaglašenost sa odobrenim tipom i postavlja CE znak. Imenovano telo ispituje specifične aspekte proizvoda i vrši proveru proizvoda u slučajnim intervalima.\nModul D: "Production Quality Assurance"\nFaza proizvodnje: Proizvođač upravlja odobrenim sistemom kvaliteta (QS) proizvodnje i testiranja, izjavljuje usaglašenost sa odobrenim tipom i postavlja CE znak. Imenovano Telo odobrava QS i sprovodi nadgledanje sistema.\nModul F: "Product Verification"\nFaza proizvodnje: Proizvođač izjavljuje usaglašenost sa odobrenim tipom ili sa osnovnim zahtevima i postavlja CE znak. Imenovano Telo proverava usaglašenost i izdaje Sertifikat o Usaglašenosti\nModul G: "Unit Verification"\nFaza dizajna: Proizvođač podnosi tehničku dokumentaciju;\nFaza proizvodnje: Proizvođač podnosi proizvod, izjavljuje usaglašenost i postavlja CE znak. Imenovano Telo proverava usaglašenost sa bitnim zahtevima i izdaje Sertifikat o Usaglašenosti.\nModul H: "Full Quality Assurance":\nFaza dizajna: Proizvođač upravlja odobrenim sistemom kvaliteta za dizajn. Imenovano Telo vrši nadzor nad sistemom kvaliteta, verifikuje usaglašenost dizajna i izdaje sertifikat o pregledu EC dizajna.\nFaza proizvodnje: Proizvođač upravlja odobrenim sistemom kvaliteta proizvodnje i ispitivanja, izjavljuje usaglašenost i postavlja CE znak. Imenovano Telo vrši nadzor sistema kvaliteta.\nUprošćeni dijagram toka - procedure za ocenjivanje usaglašenosti\nKORAK 5 – Izraditi i držati na raspolaganju potrebnu tehničku dokumentaciju\nProizvođač mora da izradi tehničku dokumentaciju (ili tehnički dosije) koja je zahtevana direktivama za ocenjivanje usaglašenosti proizvoda, i za procenu rizika. Zajedno sa EC Izjavom o Usaglašenosti (Declaration of Conformity), tehnička dokumentacija mora biti data na uvid po zahtevu relevantnih nacionalnih vlasti.Tehnička dokumentacija relevantna za proizvod označen CE oznakom mora biti čuvana najmanje 10 godina od datuma izrade poslednjeg proizvoda, osim u slučaju da direktiva predviđa kasniji datum. Tehnička dokumentacija, u slučaju zahteva, mora biti data na uvid vlastima, veoma često u kratkom vremenskom roku.Tehnička dokumentacija mora biti ažurna, naročito ako je proizvod modifikovan ili je predmet ažurirane procedure za ocenjivanje usaglašenosti.\nIako nekoliko direktiva za CE označavanje i Evropski nacionalni zakoni nameću da korisnička uputstva moraju biti prevedena na zvanične jezike zemalja u kojima se prodaju, ostatak tehničke dokumentacije može biti održavan na bilo kom evropskom jeziku.\nLokacija tehničke dokumentacije\nZakon Evropske Unije ne zahteva da tehnička dokumentacija bude locirana u Evropi. Situacija je drugačija kada je reč o Izjavi o Usaglašenosti (videti korak 6). U svakom slučaju, EU uvoznici moraju obezbediti da izvoznik bude u mogućnosti da obezbedi taj dokument evropskim organima za sprovođenje. Dalje, EU uvoznici ili distrtibuteri koji reklamiraju proizvode pod svojim imenom moraju imati kopiju kompletne tehničke dokumentacije.\nPRIMER: Tehnička Dokumentacija potrebna za EMC Direktivu\nIdentifikacija proizvoda pokrivena tehničkom dokumentacijom. Ova identifikacija treba da dozvoli nedvosmisleno povezivanje između tehničke dokumentacije i proizvoda;\nOpšti opis proizvoda. Količina informacija koja je zahtevana zavisi od složenosti uređaja. Jednostavni uređaji mogu biti potpuno definisani u jednoj rečenici, dok oni složeniji mogu zahtevati kompletan opis (slika može biti uključena);\nAko su primenjeni Evropski harmonizovani standardi, tada je neophodna evidencija usaglašenosti. To znači minimum datirana lista Evropskih harmonizovanih standarda koji su primenjeni i rezultati koji su dobijeni njihovom primenom;\nAko evropski harmonizovani standardi nisu primenjeni ili su primenjeni samo delimično, tada mora biti uključen opis koraka koji su preduzeti da bi se zadovoljili osnovni zahtevi (ocenjivanje EMC koje je opisano u Aneksu II Direktive). Dokumentacija podrazumeva izveštaje sa ispitivanja, proračune prilikom dizajna, izvršene preglede itd;\nAko proizvođač koristi proceduru Aneksa III Direktive (dobrovoljno uključivanje Ovlašćenog Tela – Notified Body), tada izjava Ovlašćenog Tela treba biti uključena.\nKORAK 6 – EC Izjava o Usaglašenosti (Declaration of Conformity) i dodavanje CE znaka na proizvod\nEC Izjava o Usaglašenosti\nIzjava o Usaglašenosti je dokument koji potvrđuje usaglašenost sa direktivama za CE označavanje. To je potvrda od strane proizvođača da su oni odgovorni za usaglašenost svojih proizvoda sa primenljivim direktivama.\nOvaj dokument je odgovornost na dušu proizvođača, a uspostavljanje Izjave o Usaglašenosti je zakonska obaveza. Pravilno uspostavljena Izjava o Usaglašenosti je uvek izdata od strane proizvođača (ili osobe odgovorne za prodaju proizvoda u Evropi), a nikada od strane laboratorije za ispitivanje ili Imenovanog Tela – Notified Body.\nIzjava o Usaglašenosti treba biti dostupna vlastima na graničnim prelazima EU. Za razliku od kompletne tehničke dokumentacije (koja ne mora da se deli sa uvoznicima i distributerima u nekim slučajevima – videti korak 5), Deklaracija o Usaglašenosti mora da bude dostupna distributerima EU (pod novom odredbom Novog Zakonodavnog Okvira, koji će uskoro stupiti na snagu). Nacionalne vlasti mogu zahtevati Deklaraciju o Usaglašenosti na uvid, i ona mora biti dostavljena odmah po primljenom zahtevu.\nDeklaracija mora da bude potpisana od strane pojedinca u kompaniji koji su odgovorni ako se ispostavi da je CE označavanje proizvoda nepravilno.\nKada proizvođač ima predstavništvo ili ovlašćenog distributera u EU, njihova imena treba takođe da se navedu u Izjavi o Usaglašenosti. Pretstavnik u EU daje kontakt za organe sprovođenja u EU koji žele da istraže sve probleme. Svaki komad opreme koji se stavlja na tržište EU, mora biti praćen Izjavom o Usaglašenosti koja pokriva relevantne direktive. Izjava o Usaglašenosti može biti na odvojenom listu papira, ali preporučeno mesto je u uputstvu za upotrebu. Nova Mašinska direktiva i R&TTE zahtevaju da Izjava o Usaglašenosti obavezno bude u uputstvu za upotrebu.\nRazličite direktive imaju različite zahteve u vezi Izjave o Usaglašenosti. Osnovni zahtevi za sve direktive su:\nIdentifikacija direktiva sa kojima se tvrdi da je oprema usaglašena,\nIdentifikacija proizvođača opreme,\nIdentifikacija pretstavnika proizvođača u EU,\nIdentifikacija EN standarda koji su korišćeni,\nDatum i potpis osobe koja ima dovoljno odgovornosti da garantuje da je Izjava o Usaglašenosti validna, kao što je na primer Direktor ili Glavni inženjer.\nU slučaju da je zahtevano učešće Ovlašćenog tela u proces CE označavanja (na primer za odobrenje tipa proizvoda ili procene sistema kvaliteta), njegovi detalji se takođe moraju pojaviti na Deklaraciji.\nNeke od Direktiva imaju posebne dodatne zahteve:\n2000/14/EC: garantovani nivo šuma, informacije o procedurama kontrole kvaliteta,\n2006/95/EC (70/23/EC): poslednje dve cifre godine kada je postavljen CE logo,\n94/9/EC: ATEX oznake klasifikacija kao što je dato na proizvodu,\n2009/48/EC: slika igračke.\nNeke Direktive (npr. Mašinska, ATEX, R&TTE) zahtevaju da Deklaracija bude isporučena sa proizvodom, i u tom slučaju mora biti na jeziku krajnjeg korisnika (tj. isto kao i uputstva). Kada su u pitanju ostale direktive (tj. LVD, EMC), Deklaracija ne mora da bude dostavljena sa proizvodom i prevod nije obavezan dok je original na jednom od jezika Evropske Zajednice.\nJedan naročit zahtev u novoj Mašinskoj Direktivi je dostojan posebnog pomena. To je da Deklaracija mora identifikovati ime i adresu sa koje se može zahtevati tehnička dokumentacija, i to mora biti adresa u Evropskoj Zajednici.\nPrema Aneksu III LVD Sadržaj Izjave o Usaglašenosti, EC Izjava o Usaglašenosti mora sadržati sledeće elemente:\nIme i adresu proizvođača ili njegovog ovlašćenog predstavnika koji je osnovan u okviru Evropske Zajednice,\nOpis elektro opreme,\nReferencu do harmonizovanih standarda,\nTamo gde je moguće, reference ka specifikacijama sa kojima je objavljena usaglašenost,\nIdentifikacija potpisnika koji je ovlašćen da zastupa obaveze u ime proizvođača ili njegovog ovlašćenog predstavnika koji je osnovan u okviru Zajednice,\nPoslednje dve cifre godine u kojoj je proizvod snabdeven CE oznakom.\nPrema Aneksu IV EMC Sadržaj Izjave o Usaglašenosti, EC Izjava o Usaglašenosti mora da sadrži, najmanje, sledeće:\nReferencu do ove Direktive,\nIdentifikaciju aparature na koji se odnosi,\nIme i adresu proizvođača i, tamo gde je moguće, ime i adresu njegovog ovlašćenog predstavnika u Zajednici,\nDatiranu referencu ka specifikacijama pod kojima je uspostavljena usaglašenost kako bi osigurali usaglašenost aparature sa dozvolama ove Direktive,\nIdentitet i potpis osobe koja je ovlašćena da zastupa obaveze u ime proizvođača ili njegovog ovlašćenog zastupnika.\nJedna od preporuka u 768/2008/EC je da proizvodi trebaju imati samo jedan Deklaracioni dokument, koji predstavlja referencu do svih primenljivih direktiva sa kojima proizvođač tvrdi da ima usaglašenost.\nObrazac Izjave o Usaglašenosti\nOvaj templejt se odnosi na usaglašenost sa LVD i EMC Direktivama. Druge direktive mogu zahtevati drugačiji sadržaj.\nNAPOMENA: Broj pored CE znaka je primenljiv samo u slučaju da postoji referenca do Imenovanog Tela (videti tekst koji sledi).\nPostavljanje CE znaka usaglašenosti\nCE znak mora biti postavljen od strane proizvođača ili ovlašćenog zastupnika za prodaju proizvoda na tržištu Evropske Unije:\nNa sve nove proizvode, bez obzira da li su proizvedeni u EU ili u trećim zemljama,\nNa korišćene i second-hand proizvode koji se uvoze iz trećih zemalja, i\nNa značajno izmenjene proizvode koji podležu direktivama kao i novi proizvodi.\nDirektive mogu isključiti primenu CE označavanja na određenim proizvodima, čak i ako Direktiva u opšem slučaju podrazumeva primenu CE označavanja. Ovi specifični izuzeci variraju u zavisnosti od konkretne Direktive.\nCE znak ne bi trebalo da bude postavljen pre završetka procedure ocenjivanja usaglašenosti, koja osigurava da je proizvod usklašen sa svim zahtevima relevantnih Direktiva.\nCE znak, po pravilu, treba biti postavljen na sam proizvod ili na njegovu pločicu sa podacima. Međutim, umesto toga može biti postavljen na pakovanje ili na prateću dokumentaciju u sledećim slučajevima:\nPostavljanje znaka nije moguće,\nNije moguće postavljanje znaka usled razumnih tehničkih ili ekonomskih razloga, gde minimalne dimenzije ne mogu biti ispoštovane, ili\nNije moguće osigurati da CE znak bude vidljiv, čitljiv, i neizbrisiv (proizvođači ne mogu ovo uraditi iz čisto estetskih razloga).\nCE znak mora biti postavljen u skladu sa njegovim zakonskim formatom vidljivo, čitljivo i neizbrisivo na proizvod ili njegovu pločicu sa podacima. Ako je Imenovano Telo učestvovalo u fazi kontrole proizvodnje, njegov identifikacioni broj takođe mora biti postavljen. Identifikacioni broj Imenovanog Tela se dodaje jedino u slučaju da je Imenovano Telo uključeno u fazu proizvodnje.\nPonekad je više Imenovanih Tela uključeno u proizvodnu fazu, kada je primenljivo više od jedne Direktive. U ovim slučajevima, više identifikacionih brojeva prate CE znak. Minimalna visina od 5mm je neophodna da bi se osigurala čitljivost. Ako je CE znak umanjen ili uvećan, proporcije date na crtežu iznad moraju biti ispoštovane. Takođe, CE znak mora biti neizbrisiv tako da ne može da se ukloni pod normalnim okolnostima bez ostavljanja primetnih tragova.\nDirektive Novog Pristupa podrazumevaju da proizvođači moraju da uspostave Tehnički Dosije za svoje proizvode.\nDirektive za CE označavanje obavezuju proizvođača da sačini tehničku dokumentaciju koja sadrži podatke o projektovanju, proizvodnji i funkcionisanju proizvoda sa ciljem da se pokaže usaglašenost proizvoda sa važećim zahtevima. Obavezno uspostavljanje Tehničkog Dosijea ima dva razloga: informacije mogu da se koriste od strane organa tržišnog nadzora kako bi proverili da li su proizvodi u skladu sa važećim direktivama, i, može takođe da se koristi od strane proizvođača da dokaže ili demonstrira usaglašenost svojih proizvoda.\nDirektive sadrže klauzule koje daju neke opšte podatke o vrsti informacija koje će biti potrebne u Tehničkom Dosijeu, ali ovo je formulacija najopštijih termina. Kao opšte uputstvo, sledeće stavke treba da budu uključene:\nOpis aparature, obično praćen blok dijagramom,\nLista primenjenih standarda,\nEvidencija procene rizika i procena za standarde,\nOpis kontrole / logike,\nPodatci za kritične pod-sklopove,\nKopija svih oznaka i etiketa,\nKopija uputstva (korisničko uputstvo, uputstvo za održavanje, instalacija),\nIzveštaji sa ispitivanja,\nKontrola kvaliteta i procedure za puštanje u rad,\nIzjava o Usaglašenosti.\nTehnički Dosijei mogu da sadrže, na primer, kopije inženjerskih crteža za sve poručene delove.\nKada su u pitanju jednostavni proizvodi (na primer kućni aparati), kontrolna logika može biti veoma jednostavna, i u tom slučaju nije potrebno da Tehnički Dosije sadrži ove informacije. Često je ovakva vrsta uređaja predmet izveštaja Imenovanog Tela gde ono potvrđuje usaglašenost sa harmonizovanim standardom, i ovaj izveštaj mora biti u Tehničkom Dosijeu.\nVažno je shvatiti da samo vlasti nadležne za sprovođenje direktiva imaju pravo da vide Tehnički Dosije. Tehnički Dosije ne mora da se objavi niti da se dostavi kupcima, sa izuzetkom Direktive za medicinske uređaje.\nUspostavljanje tehničke dokumentacije\nRazličite direktive postavljaju drugačije prioritete kada je u pitanju Tehnički Dosije. LVD striktno zahteva od proizvođača da poseduje Tehnički Dosije pre postavljanja CE znaka, dok Mašinska Direktiva kaže da Dosije ne mora stalno da postoji, i time daje slobodan period u kome se isti može sastaviti. U praksi, ima smisla reći da je potrebno osigurati Tehnički Dosije u ranim danima života uređaja, a zatim ga redovno ažurirati.\nPrema nekim direktivama, uspostavljanje Dosijea i njegova procena od strane Imenovanog Tela je preduslov za usaglašenost sa Direktivama. To je slučaj sa višom klasom medicinskih uređaja, opremom za ličnu zaštitu i opremom za eksplozivnu atmosferu. Procena Tehničkog Dosijea je takođe uslov za Odobrenje Tipa pod Mašinskom Direktivom.\nPostoje i drugi razlozi koji daju smisao da se sastavi Tehnički Dosije u trenutku kada je proizvod dizajniran, umesto da se čeka da zahtev bude primljen od tela za sprovođenje. Prvo, tu je problem da veliki deo informacija potrebnih za Tehnički Dosije možda neće biti dostupan nekoliko godina nakon što je proizvod dizajniran. Drugo, Dosije može poslužiti kao korisna arhiva promena u dizajnu ili proizvodnih procesa. Konačno, ako se pravilno koristi, Dosije može da se koristi za pravilno kompletiranje procesa CE označavanja.\nIsporuka Tehničkog Dosijea\nSvrha Tehničkog Dosijea je da pruži evidenciju da je prozvod ispravno završio procedure za ocenjivanje i atestiranje pod relevantnim direktivama.\nVlasti za sprovođenje imaju pravo da zahtevaju kopiju datoteke i 10 godina nakon poslednjeg dana kada su proizvedeni uređaji navedeni u Tehničkom Dosijeu. Ovo nikako nije trivijalan uslov – promene u osoblju, objekti kompanije, IT sistema i formata fajlova mogu narušiti dostupnost potrebnih informacija.\nDosije mora biti dostavljen u „materijalnoj formi“, može se pretpostaviti da to znači u štampanom obliku. U praksi, organi za sprovođenje će verovatno biti zadovoljni elektronskom verzijom, a u stvari, mogu zahtevati samo određene delove spisa ukoliko se njihovi problemi odnose na konkretne aspekte usklađenosti proizvoda sa direktivama.\nDosije mora biti sastavljen na Evropskom jeziku, i obično će biti zahtevan od nadležnog organa zemlje i regiona u kojem se proizvođač opreme nalazi. Proizvođač nije obavezan da prevede Dosije pre dostavljanja nadležnom organu izvan svoje matične zemlje.\nSpisak direktiva i smernica


Protok vazduha uvek na idealnom nivou\nSavršen protok vazduha upotpunjava elegantan dizajn ventilatora Rowenta Eole Compact. Zahvaljujući 3D tehnologiji protoka vazduha za bolju raspodelu i široku oscilaciju, omogućava se potpuna kontrola, jednostavan transport i niz drugih značajnih karakteristika, koje se savršeno uklapaju u bilo koji dom.\nReferenca : VU6210F0\nRowenta Eole Compact: Fully customizable 3D airflow\n3D tehnologija protoka vazduha\nPodesiva vertikalna rešetka za usmeravanje vazduha sa širokim horizontalnim oscilacijama omogućava bolju raspodelu protoka vazduha, za savršeno osveženje.\nBrzina vazduha je jednako efikasna kao klasični trokraki stoni ventilator*\nSnaga i dizajn bez kompromisa uz Eole Compact koji je jednako efikasan kao klasični trokraki ventilator *\n* U poređenju sa brzinom trokrakog ventilatora Rowenta VU2110 10"\nManje od 45 dBA na minimalnom podešavanju, za nesmetan rad, učenje ili spavanje.\n* na minimalnoj brzini\nIzuzetna udobnost, intuitivna upotreba\nAuto način rada automatski podešava brzinu na sobnu temperaturu: <24 ° = brzina 1 (minimalno podešavanje); 24-27 ° = brzina 2 (srednje podešavanje); > 27 ° = brzina 3 (maksimalno podešavanje).\nLED displej označava sobnu temperaturu za maksimalnu udobnost.\nJednostavan za prenošenje zahvaljujući laganom dizajnu i integrisanoj ručki.\nKabl se može odložiti unutar baze, za dodatnu eleganciju.\nTimer i do 8 sati\nDigitalni timer do 8 sati za praktičnu upotrebu. Izaberite između četiri podešavanja - 1H, 2H, 4H i 8H - nakon čega se aparat automatski zaustavlja.\nEco automatsko isključivanje\nAutomatsko zaustavljanje nakon 12 sati upotrebe! Uštedite novac i električnu energiju.\n3 brzine za potpunu kontrolu prema vašim potrebama\nRowenta Eole Compact: Potpuno prilagodljiv 3D protok vazduha\nKada je u pitanju osveženje, nema kompromisa u snazi ili dizajnu.\nUz ventilator Rowenta Eole Compact, protok vazduha i elegancija su jedna celina.\nZahvaljujući 3D tehnologiji protoka vazduha, protok je uvek savršen, a prilagodljiva vertikalna rešetka za usmeravanje vazduha i široka horizontalna oscilacija omogućavaju bolju raspodelu istog.\nOmogućene su sve performanse i brzina izduvavanja vazduha klasičnim trokrakim stonim ventilatorom *.\nIstovremeno, moderni, tanki i kompaktni mali ventilatori savršeno se uklapaju u bilo koji dom.\nNjegove 3 brzine protoka vazduha omogućavaju potpunu kontrolu u odnosu na vaše želje, veća rešetka pruža bolju difuziju vazduha, a tiho podešavanje pruža neometano osveženje.\nLagani dizajn sa integrisanom ručkom za lakši transport, kao i niz prikladnih karakteristika za dodatnu udobnost, uključujući praktično odlaganje kabla, 8-satni timer, automatsko podešavanje i eco automatsko isključivanje nakon 12 sati.\n*U poređenju sa trokrakim ventilatorom Rowenta VU2110 10"\nMin nivo buke 45 dB(A)\nOstalo Rešetka za usmeravanje


Naslovne strane dnevnih novina za 6. oktobar – Najvažnije vijesti iz ekonomije – Bankar.me\nNaslovne strane dnevnih novina za 6. oktobar – Najvažnije vijesti iz ekonomije\nOctober 6, 2018 PREGLED ŠTAMPE, SVE VIJESTI Leave a comment\nStimulisati zapošljavanje mladih\nEkonomska politika Vlade trebalo bi da bude usmjerena na dalje unapređenje poslovnog ambijenta, podsticanje aktivnosti u prioritetnim sektorima privrede i stimulisanje novog zapošljavanja, posebno mladih, zbog negativnih demografskih trendova koji karakterišu Crnu Goru, saopšteno je u petak nakon sjednice Savjetodavnog odbora Centralne banke (CBCG).\nŠtednja opterećuje banke\nUčešće depozita po viđenju u ukupnim je veliko, što opterećuje poslovanje banaka, saopštio je predstavnik Crnogorske komercijalne banke (CKB) Dražen Stanković. On je na sjednici Odbora udruženja banaka i drugih finansijskih organizacija i osiguranja Privredne komore (PKCG) ocijenio da je potrebno promijeniti obračun koeficijenta likvidnosti, kako bi se struktura depozita promijenila u korist oročenih.\nNa sjeveru i u Zetskoj ravnici moguća nalazišta nafte\nNajperspektivnije područje za naftno nalazište u Crnoj Gori je, osim Ulcinja i Boke Kotorske i Zetsko-skadarska ravnica, a potencijal postoji i u sjevernom dijelu, kaže u razgovoru za Vikend novine dr Dušan Dragović, naučni savjetnik u penziji. Dragović, koji iza sebe ima 60 godina dugu istraživačku karijeru u oblasti geologije, objašnjava da je oblast kod Skadarskog jezera, tačnije zetska ravnica perspektivna, jer su sedimenti koji na tom području mogu nositi naftu deset kilometara debeli.\nSkandalozno je i društveno neprihvatljivo da Ustavni sud ignoriše zakonom propisani rok u kojem je dužan da odluči o podnesenoj žalbi zbog povrede prava na mirno uživanje imovine bivših radnika preduzeća “Radoje Dakić, za koju je zaključio da o njoj treba prioritetno odlučivati jer je u pitanju predmet od posebnog značaja za zaštitu ljudskih prava i sloboda, izjavio je za “Dan poslanik Demokrata Danilo Šaranović.\nBarska plovidba odbila je da MANS-u izda ugovore o radu bivšeg direktora Mila Paunovića, navodeći da je njegova plata poslovna tajna, iako je Paunović istog dana kada je doneseno rješenje o odbijanju zahtjeva, dostavio ASK-u podatke o primanjima.\nNekvalitetni krediti, iako imaju opadajući trend, i dalje predstavljaju ranjivost bankarskog sistema, ali ne na sistemskom, već na individualnom nivou, zaključeno je ne juče održanoj sjednici Savjeta Centralne banke (CBCG). Iz CBCG su kazali da su nekvalitetni krediti, bez kamata i vremenskih razgraničenja, na kraju juna iznosili 205 miliona eura i činili su sedam odsto ukupnih. Trend pada nekvalitetnih kreditaje nastavljen, pa je na kraju avgusta ove godine njihovo učešće sniženo na 6,75 odsto piše u saopštenju CBCG.\nNekvalitetni krediti rizik samo za banku\nSavjet Centralne banke juče je ocijenio da nekvalitetni krediti i dalje predstavljaju ranjivost bankarskog sistema, iako imaju opadajući trend. Na sjednici je konstatovano da oni sada nijesu sistemski nego rizik na individualnom nivou. Nekvalitetni krediti, bez kamata i vremenskih razgraničenja, na kraju juna iznosili su 205 miliona eura i činili su sedam odsto ukupnih.\nDragana Čenić više nije načelnica\nVlada je na sjednici u četvrtak razriješila Draganu Čenić, generalnu direktoricu Direktorata za planiranje prostora u Ministarstvu održivog razvoja i turizma na lični zahtjev. U Vladinom dokumentu nema detalja ovog zahtjeva.\nGorivo skuplje nego u Španiji i Austriji\nMinistarstvo ekonomije objavilo je sedmični bilten o cijenama naftnih derivata, prema kojem su cijene eurodizela i eurosupera 95 u Crnoj Gori među prosječnim u Evropi. Prema podacima iz biltena, cijena litra eurosupera 95 u Crnoj Gori je malo ispod evropskog prosjeka i iznosi 1,38 eura.\nPrevious Točimo skuplje gorivo nego Španci i Austrijanci\nSljedeći Štednja opterećuje banke\nNaslovne strane dnevnih novina za 26. februar


Pripremni radovi za početak izgradnje rusko-srpskog centra - Istinito.com - Ne budi ovca!\nPočetna > BIH > Društvo > Pripremni radovi za početak izgradnje rusko-srpskog centra\nPripremni radovi za početak izgradnje rusko-srpskog centra\n4. Januara 2020. Istinito3661 komentar na Pripremni radovi za početak izgradnje rusko-srpskog centra\nSrpski član Predsjedništva BiH Milorad Dodik izjavio je da su u toku neophodni pripremni radovi za početak izgradnje rusko-srpskog pravoslavnog centra u Banjaluci.\nDodik je pojasnio da se pokušava sve obezbijediti da bi izgradnja bila efikasna, te da je na današnjem sastanku sa Njegovim preosveštenstvom episkopom banjalučkim Jefremom o načinu na koji se sve to radi.\n“Vlasti Republike Srpske odobrile su značajan novac u tom pogledu i dobićemo još”, rekao je Dodik novinarima u Banjaluci poslije sastanka sa vladikom Jefremom.\n“Zahvaljujući vladici Jefremu i njegovom pregalaštvu u Banjaluci je napravljeno mnogo vjerskih objekata”, istakao je Dodik.\n“Božić je dan kada se okupljaju porodice i kada se obilježavaju naše najvažnije vrijednosti. Republika Srpska i to je razlog što sam danas ovdje”, rekao je Dodik.\nTegeltija: Neko bi od pravosuđa da napravi buzdovan za disciplinovanje političara\n1 thought on “Pripremni radovi za početak izgradnje rusko-srpskog centra”\n5. Januara 2020. u 17:34\nBogami Preosvećeni Vladiko nece ovo na dobro izaci. Prvo sta ima SPC sa izgradnjom Rusko-Srpskog centraz. Drugo i ako se treba graditi on mora biti Srpsko-Ruski centar. Treće kaze baja dobićemo još para umesto da kaže zaradićemo još para. U ovom svetu ništa nije džabe pa to dobićemo me podseća na milione koje smo dobili kroz mali i veliki ruski kredit. Ovo je jednostavno baja uspeo sve u kompletu da upropasti i bojim se da će mo za koju godinu živeti gore nego što ljudi žive u Severnoj Koreji, ali nema veze neka je naš veliki vođa, veliki dezerter, najveći švercer i veliki NATO prijatelj živ i zdrav, kao i njegov Prointer


Naša revija, AL & PVC, na sajmu u BAU Minhenu\nAlupress na sajmu BAU Minhen januar 2017.\nObjavljeno u Dogadjaji Napisano Urednik februar 19 2017\tveličina teksta\tSmanji veličinu teksta Povećaj veličinu teksta\nNa sajmu građevinarstva BAU održanom sredinom januara ove godine u Minhenu naša revija AL & PVC , jedina sa ovih prostora, je bila distribuirana na štandovima International PRESS, a imala je i svoj „kutak“ na štandu ift Rosenhaim.\nIzlaganje i distribucija časopisa AL & PVC na najvećem ovogodišnjem Sajmu građevinarstva BAU u Minhenu, pored toga što predstavlja izuzetno važan događaj u radu firme Alu-Press d.o.o. iz Beograda koja je izdavač ove popularne specijalizovane revije, znači i potvrdu naše vizije koja traje već punih 16 godina.\nZato smo opet bili jedino specijalizovano glasilo sa ovih prostora koje se distribuiralo rame uz rame sa najeminentnijim evropskim i svetskim časopisima. Naravno, tu nam je i mesto, među najboljima, sa kojima se već više 16 godina takmičimo i na koje se ugledamo, ali i koji se ugledaju na nas.\nMoramo da naglasimo da naše učešće na ovako važnom događaju i aktivna saradnja sa renomiranim institutima ift iz Rozenhajma i SKZ iz Wirzburga čiji smo zvanični medijski partneri već više od decenije predstavlja krunu našeg šesnaestogodišnjeg rada na medijskom nebu Srbije i regiona.\nPored toga časopis AL & PVC će imati svoj štand na sajmu Eurasia Glass i Eurasia Window u Istanbulu, a zbog naših čitalaca ćemo posetiti i sajam građevinarstva u Infacoma u Atini.\nU ovoj godini, pored otežanih uslova poslovanja posebno kad je naplata potraživanja u pitanju, očekujemo da trend rasta bude nastavljen uz povećanje broja komintenata uprkos aktuelnoj krizi. Nesporna činjenica je da zaslugu za to ima naša uspešna prošlost od punih 16 godina, naše dobre, možda i najbolje veze sa većinom relevantnih kompanija, ali i naša liderska pozicija na tržištu u regionu.\nMože i na mobilnom\nPročitano 1188 puta\tPoslednji put izmenjeno Poslednji put izmenjeno februar 19 2017\nsajam minhen bau 2017\nViše iz ove kategorije « ALIPLAST otvorio lager u Šimanovcima\tTech Days, Elumatec »


Odsjek za geodeziju i geoinformatiku – Univerzitet u Sarajevu – Građevinski fakultet\nOdsjek za geodeziju i geoinformatiku je smješten u namjenski napravljenoj zgradi u ulici Stjepana Tomića 1 iznad središnje fakultetske zgrade. Radi se o najmlađem odsjeku Građevinskog fakulteta u Sarajevu, koji je nakon osnivanja geodetskog usmjerenja 1973. godine, u današnjoj formi utemeljen 1980. godine. Donedavno je Građevinski fakultet u Sarajevi sa svojim Odsjekom za geodeziju i geoinformatiku bio jedina visokoškolska institucija u Bosni i Hercegovini gdje su se obrazovali diplomirani inženjeri geodezije, te mogle stjeći i magistarske i doktorske titule iz ove oblasti.\nCjelokupni tehnološki napredak je, promatrajući naučne oblasti koje se izučavaju na našem fakultetu, zasigurno najviše promijenio studij geodezije i geoinformatike. Još prije nekoliko desetljeća geodetski poslovi su bili gotovo isključivo vezani za građenje ili različite zadatke premjera zemljišta, često za potrebe katastra ili drugih državnih izmjera. Snažan napredak mjerne tehnike, telekomunikacija i informatike je znatno promijenio i geodetsku djelatnost, samo da pomenemo satelitsku geodeziju, savremene fotogrametrijske metode ili pak geoinformacione sisteme.\nPrema novom konceptu studija definirano je da prvi, trogodišnji ciklus daje općenito obrazovanje iz oblasti geodezije i geoinformatike, koje treba biti dobra osnova za nastavak studija. Geodetski stručnjaci koji su završili prvi stupanj obrazovanja trebali bi imati dovoljan obim znanja za uspješan rad na gradilištima, u administraciji na različitim nivoima, kao i u inženjerskim biroima i kompanijama sa odgovarajućom složenošću poslova. U nastavku obrazovanja na drugom ciklusu studija produbljuju se znanja iz svih oblasti geodezije: kartografija, fotogrametrija, satelitska i fizikalna geodezija, geoinformatika i primjenjena geodezija. Diplomirani studenti stječu znanja projektiranja, mjerenja i izjednačenja geodetskih mreža, određivanje veličine i oblika bilo kojeg dijela zemljine površine, projektiranja i upravljanje informacionim sistemima, analize geoprostronih podataka, planiranja, izmjera, organizacije i nadzora geodetskih radova.


Vesti online / Srpski informativni portal / Srpski "spajdermen" otišao po jednu, ukrao pet slika u Parizu\nPronađite zrno graška ili golubicu na ukradenoj Pikasovoj "Golubici sa zrnom graška"\nOn je uhapšen sa još dvojicom saučesnika, od kojih je jedan 43-godišnji Srbin, prozvan "Spajdermen".\nPariske vlasti i poklonici umetnosti bili su zgranuti kada je maja prošle godine maskirani provalnik uspeo da uđe u Muzej moderne umetnosti, prekoputa Ajfelovog tornja i isekao slike iz njihovih ramova.\nZahvaljujući pokvarenom alarmu i pospanosti tri čuvara Muzeja, on je uspeo da pobegne sa Pikasovom slikom “Golubica sa zrnom graška” (1912), Matisovom “Pastoralom” (1906), Brakovim “Maslinovim drvetom kod Estaka” (1906), Modiljanijevom “Žena sa lepezom” (1912) i Ležeovom “Mrtva priroda sa svećnjakom” (1922).\nGrad Pariz je procenio vrednost slika na oko 100 miliona evra, ali neki stručnjaci smatraju da one vrede duplo više. Policiji je trebalo više od godinu dana da stavi tri muškarca - navodnog lopova i njegova dva pomoćnika - pod zvaničnu istragu.\nPrema izvorima iz policije, jedan od osumnjičenih pomoćnika, 34-godišnji časovničar poznat kao Džonatan B, rekao je se nakon hapšenja njegove dvojice kolega u maju, “uspaničio i uništio platna, nakon čega ih je bacio u kantu za smeće”.


Objavljeno u kategoriji BiH na 17.07.2018 14:26:10\nSARAJEVO, (Patria) - Članovi Zastupničkog doma Parlamenta FBiH jednoglasno su u usvojili Prijedlog Zakona o pravima demobilisanih boraca i članova njihovih porodica. Zakonom je definisano ukupno 15 prava koja će ostvarivati demobilisani borci, a među njima je i pravo na novčanu naknadu.\nPredsjednik Kluba SDA Ismet Osmanović zatražio je i to da se do kraja mjeseca održi hitna sjednica Zastupničkog doma na kojoj će biti usvojen i Zakon o igrama na sreću. Zakon o demobilisanim borcima, tvrde iz SDA, neće biti moguće realizirati bez dodatnih prihoda koji bi se ostvarili novim Zakonom o igrama na sreću.\nPotpredsjednik Federacije FBiH i član Predsjedništva i Glavnog odbora DF-a Milan Dunović rekao je agenciji Patria da je nedopustivo da se zakon o boračkoj populaciji uslovljava drugim zakonom, da se sredstva za demobilisane borce moraju osigurati bez obzira da li Zakon o grama na sreću bio usvojen ili ne, te da u ovom trenutku postoji više načina odakle se mogu crpiti sredstva za demobilisane borce u FBiH.\n„Suština rješavanja problema /boračke populacije u FBiH/ leži u objavljivanju jedinstvenog registra boraca“, kaže Dunović.\n„Postoji ogroman broj demobilisanih boraca koji su zapravo lažni borci, koji su rat proveli u inostranstvu, koji su dezertirali, koji su bili mjesec dana u ratu pa su na različite načine napustili BiH. To se u normalnom svijetu zove dezerter, ali su kod nas neki od njih dobili status demobilisanih boraca pa sada dobivaju različite beneficije“, kaže Dunović.\nPotpredsjednik Federacije BiH ističe da bi „jedinstveni registar boraca“ stvorio uslove da se ispune ostali zahtjevi boraca, poput boračkog dodatka, ili zdravstvenog osiguranja za demobilisane borce.\n„Iz 'jedinstvenog registra boraca' vidjeli bismo koliko je lažnih korisnika boračkih naknada. Kada bi imali manji broj boraca na boračkim spiskovima, onda bi to otvorilo mogućnost i za boračke dodatke. Vjerovatno bi se pokazalo da su na čelima boračkih organizacija ljudi koji nisu ni dana proveli ne u odbrani države, već nikako ni fizički nisu bili prisutni tu“, smatra Dunović. Objašnjava da Zakon o zaštiti ličnih podataka ne može biti izgovor za neobjavljivanje „registra boraca“, jer „nema zakonske prepreke da se objavi ime i prezime osobe, bez matičnog broja i adresa.“\n„Svaki borac treba biti ponosan na svoje učešće u ratu i nema razloga da ne želi da se zna da je učestvovao u odbrani BiH“, rekao je Dunović.\nPotpredsjednik Federacije smatram da, ukoliko se Zakon o igrama na sreću ne usvoji, vlast mora naći novi modus finansiranja boračke populacije, jer drugi modeli postoje.\n„Mislim da se zahtjevi boraca mogu ispuniti i kroz ukidanje finansiranja boračkih udruženja. Mi u FBiH imamo više od 1.600 udruženja i ogroman novac odlazi na njihovo finansiranje. Ukoliko bi to finansiranje prestalo ne bi bio problem isfinansirati ni borački dodatak ni mnoge druge naknade“, smatra Dunović.\n„SDA i HDZ imaju ogroman broj ljudi koje su lažno uveli u pravo na boračke naknade“, zaključuje Dunović, odgovarajući na pitanje zbog čega se vlast protivi javnom objavljivanju 'registra boraca u Federaciji', piše NAP.


Lov i ribolov - datum: 2018-05-26 ODRŽAN „MEMORIJAL MILORADA - MIŠKA LOPIČIĆA” Dragan Mrkajić senior na tronu\nTakmičenje „Memorijal Milorada – Miška Lopičića”, u gađanju glinenih golubova, disciplina trap, održano je u Budvi na strjelištu „Košljun” 12. i 13. maja. Organizator takmičenja, kao i prethodnih godina bilo je Lovačko društvo „Cetinje” iz Cetinja.\nKada su u pitanju rezultati u pojedinačnom plasmanu nakon plej ofa, u kategoriji - seniori, prvo mjesto zauzeo je Dragan Mrkajić iz (SK Herceg Novi), drugo mjesto zauzeo je Ivo Stanišić (SK Budva), treće Nikola Perišić (SK Herceg Novi), četvrto Božidar Raičević (SK „Gams”), peto Boro Krivokapić (SK Herceg Novi), a šesto Jovica Marković (SK Budva).\nU kategoriji veterana pobijedio je Milorad Vujović (SK Cetinje), dok je drugo mjesto zauzeo Martin Ulićević (SK Zeta). U ekipnoj Konkurenciji prvo mjesto zauzela je ekipa SK Herceg Novi, drugo ekipa SK „Gams”, a treće ekipa SK Budva.\nKao i predhodnih godina učešće je bilo besplatno, a pobjednicima je organizator dodijelio prigodne nagrade: diplome, pehare i medalje.


Evropska unija je finansirala potpunu rekonstrukciju stoljetne zgrade Osnovnog suda u Foči u okviru podrške jačanju rada tužilaštava i pravosuđa širom Bosne i Hercegovine. Više od 320,000 eura je uloženo u obnovu suda, kako bi se stvorili bolji uvjeti rada za sudije i tužioce u Foči i obezbijedile bolje usluge građanima.\nRichard Maša, šef Kooperacija Delegacije Evropske unije u Bosni i Hercegovini istakao je da je nova, modernizovana zgrada Osnovnog suda sada spremna za još jedno stoljeće rada. „Obnova Osnovnog suda u Foči je dio naših sveukupnih napora za podršku pravosuđu u Bosni i Hercegovini. Želimo pružiti sudijama i tužiocima kvalitetnu infrastrukturu kako bi mogli raditi svoj posao i pomoći građanima Foče. Prioriteti Evropske unije su veoma jasni i naglašeni u Mišljenju Evropske komisije o zahtjevu Bosne i Hercegovine za članstvu u Evropskoj uniji. Želimo da Bosna i Hercegovina napreduje u jačanju pravosuđa i sretni smo podržati razvoj infrastrukture pravosuđa,“ rekao je Maša tokom zvaničnog otvaranja Osnovnog suda u Foči.\nBranka Grahovac, zamjenica predsjednika Osnovnog suda u Foči, izrazila je zahvalnost Evropskoj uniji za prepoznavanje potreba suda kako bi se građanima Foče obezbijedio pravosudni sistem koji može odgovoriti na njihove potrebe, a uposlenicima institucije pružiti bolji uslovi rada. „Osnovni sud konačno ima zgradu koja odgovara njegovim potrebama. Sretni smo da je naš Sud izrastao u respektabilnu pravosudnu instituciju i sigurni smo da će naše sudije i kolege biti dodatno motivisani da unaprijede profesionalizam i da će ova zgrada ostati Kuća pravde u kojoj će građanima biti zagarantovana njihova prava,“ rekla je Grahovac.\nČlan Predsjedništva Visokog sudskog i tužilačkog vijeća BiH Selim Karamehić istakao je da je obnova izvršena u skladu s najvišim evropskim standardima te da je posebna pažnja posvećena kulturnoj i historijskoj vrijednosti samog objekta. „Naše pravosuđe ne može biti učinkovito i raditi u skladu s evropskim standardima ako nisu zadovoljeni uvjeti rada i zbog toga su nam potrebni ovakvi projekti. Građani BiH zaslužuju pravosuđe koje može grantovati i zaštiti njihova prava,“ rekao je Karamehić.\nPrilikom izrade nacrta za rekonstrukciju objekta uzeta je u obzir duga tradicija Osnovnog suda u Foči. Originalne nacrte je izradio poznati arhitekta Karlo Paržik početkom 1900-tih, koji je zaslužan za projektovanje nekoliko vrlo značajnih objekata javne uprave iz tog perioda širom BiH. Obnova Osnovnog suda u Foči je dio šire podrške Evropske unije u iznosu od preko 20 miliona eura za obnovu i modernizaciju 24 zgrade sudova i tužilaštava širom Bosne i Hercegovine.


Vladimir Kovačević osnovao pokret Da se struka pita\nBeta 11. decembra 2021. 12:45\nEkonomista i privrednik Vladimir Kovačević osnovao je pokret „Da se struka pita“, a u fokusu aktivnosti biće ekonomija, zdravstvo, obrazovanje, socijalna politika i poljoprivreda, saopšteno je danas.\nPokret je osnovan, kako se navodi, da na jednom mestu okupi sve pojedince, grupe, udruženja građana, pokrete koji žele da na jedan drugačiji način progovore o problemima sa kojima se suočava društvo u Srbiji.\nKovačević, koji je do skora bio član predsedništva i predsednik Odbora za privredu i preduzetništvo Narodne stranke, naveo je da namerava da udruživanjem sličnih organizacija i povezivanjem pojedinaca stvori snažan pokret koji nudi rešenja i predlaže konkretne mere.\n„Tim koji je okupio Kovačević sastavljen je od pojedinaca ostvarenih u svojim profesijama, koji će se baviti zagovaranjem preciznih mehanizama preko kojih moraju da se prevazidju greške koje su pravljene u prošlosti, a uskoro se očekuje i niz tribina širom Srbije na kojima će sve biti predstavljeno“, dodaje se.\nPromocija pokreta zakazana je za utorak, 14. decembar, u Beogradu, uz kako je u najavi navedeno, prisustvo „vrhunskih stručnjaka iz različitih oblasti“.\nU saopštenju je naglašeno da pokret ne razmišlja o učešću na izborima i da odluka o tome zavisi od spremnosti političkih organizacija u Srbiji da „konačno prihvate da se samo programom mogu suprotstaviti sadašnoj vlasti i da konkretna rešenja u politici moraju zameniti lične političke obračune“.\n„Ono što je definitivno jeste da pokret ‘Da se struka pita’ nema nameru da pravi koalicije sa strankama koje trenutno vrše vlast, već da svojim delovanjen promeni kompletan ambijent i način bavljenja politikom u Srbiji“, ističe se u saopštenju.\nManojlović: Prostorni plan Jadar ukinut na neispravan način da bi Rio Tinto…\nVeljanovski (GDF): Ponoš ne može da ostvari ozbiljiniji rezultat na…\nVladimir Kovačević: Slučaj 'Rio Tinto' je dokaz loše…\nManojlović: Prostorni plan Jadar ukinut na neispravan način…\nZelenović: Ponoš može da ostvari dobar rezultat samo ako se…\nVeljanovski (GDF): Ponoš ne može da ostvari ozbiljiniji…\nDjilas predložio Zdravka Ponoša za predsedničkog kandidata…\nKoalicija Nada danas počela kampanju za beogradske izbore,…\nDS: Umesto povećanja plata, vlast kupuje odela prosvetnim…


Kopenhagen, Danska, 16. februar 2021 – UNICEF danas pokreće Humanitarnu avio-inicijativu. U okviru ovog jedinstvenog poduhvata, više od 10 vodećih avio-kompanija potpisuju sporazume sa UNICEF-om u znak podrške prioritizaciji dostavljanja COVID-19 vakcina, osnovnih lekova, medicinskih aparata i druge preko potrebne opreme neophodnih za borbu protiv pandemije. Inicijativa će biti dugoročna, delovaće kao globalni mehanizam za logistiku i pripremljenost i u slučaju drugih humanitarnih i zdravstvenih kriza.\n„Dostavljanje ovih vakcina koje spasavaju živote je monumentalan i kompleksan poduhvat uzimajući u obzir količine koje je potrebno transportovati, hladni lanac koji treba obezbediti, broj očekivanih dostava i broj lokacija koje treba pokriti”, rekla je Etleva Kadili, direktorka UNICEF-ovog sektora za nabavke. „Zahvalni smo ovim avio-kompanijama što su udružili snage sa UNICEF-ovom Humanitarnom avio-inicijativom da bi podržali transport COVID-19 vakcina“.\nUNICEF-ova Humanitarna avio-inicijativa okuplja avio-kompanije koje pokrivaju rute do više od 100 zemalja, a predstavlja podršku COVAX-u – globalnom programu posvećenom pravičnoj raspodeli COVID-19 vakcina. Na osnovu COVAX-ovog plana predviđene distribucije za prvu fazu raspodele, 145 zemalja dobiće doze dovoljne za imunizaciju, u proseku, oko 3 procenta svoje populacije počevši od prve polovine 2021. godine, pod uslovom da svi zahtevi budu zadovoljeni i u skladu sa finalnim planovima raspodele.\nOsim što će transport ove opreme za spasavanje života imati prioritet, avio-kompanije će takođe preduzeti sve neophodne mere koje se tiču bezbednosti i kontrole temperature, a povećaće učestalost letova ka destinacijama gde je to najpotrebnije. Njihovo zalaganje je ključno za pravovremenu i sigurnu isporuku vakcina i neophodne opreme.\nBezbedan, pravovremen i efikasan transport opreme za spasavanje života od najveće je moguće važnosti da bi neophodna nega bila dostupna deci i porodicama. COVAX isporuke i vakcinacija zaposlenih u prvim redovima borbe protiv pandemije omogućiće zdravstvenim i socijalnim službama da bezbedno obavljaju svoj posao.


Datum objave: 14.05.2008 17:57\nDelegacija Vlade Crne Gore koju predvodi ministar dr Andrija Lompar, učestvovaće 15. i 16. maja 2008. godine u Istanbulu, na Ministarskoj konferenciji pod nazivom "Obnova puteva svile", koja se održava pod pokroviteljstvom Ministarstva transporta i komunikacija Turske i u saradnji sa Svjetskim kongresom Međunarodne unije drumskog saobraćaja. Učesnici konferencije su ministri transporta zemalja regiona i azijskog kontinenta, te lideri i predstavnici nacionalnih, regionalnih i međunarodnih organizacija koji će se fokusirati na jačanje saradnje u oblasti transporta. Učešće predstavnika Vlade Crne Gore je prilika za iniciranje i dodatno produbljivanje saradnje u oblasti investiranja u saobraćajnu infrastrukturu, kao i za razmjenu mišljenja o pravcima razvoja i konkretnim pitanjima dalje bilateralne saradnje u sektorima pomorskog i vazdušnog saobraćaja i putne infrastrukture. Na Konferenciji će biti predstavljeni projekti od zajedničkog interesa i prezentirana najbolja praksa i iskustvo u realizaciji privatno-javnog partnerstva. Crnogorska delegacija će, pored učešća na Ministarskoj konferenciji koja se održava paralelno sa Svjetskim kongresom Međunarodne unije drumskog saobraćaja, imati i niz bilateralnih sastanaka sa predstavnicima Ministarstva transporta i komunikacija Turske, kao i Međunarodne finansijske korporacije (IFC), članice grupacije Svjetske banke (WB).S obzirom da su turski zvaničnici i privrednici, u dosadašnjim razgovorima, izrazili zainteresovanost za ulaganja u crnogorsku privredu, razgovori u Istanbulu će biti prilika da se upoznaju sa konceptom Vlade Crne Gore u vezi razvoja putne infrastrukture u Crnoj Gori i aktivnostima na izgradnji autoputa Bar-Boljare i Jadransko-Jonskog autoputa. U tom cilju biće organizovani razgovori sa predstavnicima Međunarodne finansijske korporacije (IFC), koja je ogranak grupacije Svjetske banke za privatni sektor i globalni investitor i savjetnik za taj sektor na tržištima u razvoju. IFC je jedina multilateralna organizacija koja pruža direktne savjetodavne usluge vladama JIE u vezi sa formulisanjem i sprovođenjem javno-privatnih partnerstava i uspješno kombinuje funkcije međunarodne razvojne institucije, investitora i zajmodavca privatnom sektoru. Zvanična posjeta Crnogorske delegacije Republici Turskoj doprinjeće unapredjenju bilateralnih odnosa, dinamiziranju investicija i diversifikaciji stranog kapitala u Crnoj Gori, kroz povećanje učešća turskih investicija u sektoru transporta.


Gde su i šta rade: Bivši moćnici godinu dana posle izbora – Nadlanu.com\nGde su i šta rade: Bivši moćnici godinu dana posle izbora\nObjavljeno 8. maja 2013. / 08:15:21\nĐurđevdanski politički zemljotres najviše je pogodio Demokratsku stranku, koja je nakon gubitka predsedničkih izbora njihovog kandidata, doživela pravi brodolom – sačuvala je vlast samo u Vojvodini i u Beogradu, a sama je promenila identitet, predsednika i ključne ljude.\nBoris Tadić, bivši predsednik Srbije, postao je i bivši predsednik u DS, a kad su se izjalovile spekulacije o njegovom angažmanu u nekoj od međunarodnih institucija, čast mu je spasena zaposlenjem u stranci i funkcijom počasnog predsednika, piše “Blic”.\nI njegova desna ruka Miodrag Rakić, šef kabineta i sekreter Saveta za nacionalnu bezbednost, spao je na potpredsedničko mesto u stranci, a i ostale sive eminencije iz Tadićevog okruženja ostale su bez moći: čuvena savetnica za medije Jasmina Stojanov mesecima posle izbora nije mogla da nađe posao i sada radi u PR agenciji, dok bivši savetnik Nebojša Krstić vezu sa politikom održava tvitujući i pišući blogove.\nSrđan Šaper, vlasnik „Meken grupe“ i čovek od izuzetnog uticaja na Tadića koji je kreirao brojne političke kampanje DS-a, nije više član Predsedništva demokrata, ali je sačuvao svoju poslovnu imperiju.\nU međuvremenu je nekoliko bivših ministara moralo da, po nalogu novog šefa stranke Dragan Đilasa, podnese ostavku i na poslaničke funkcije. Među njima je Snežana Malović, koja je takođe morala da se zadovolji stranačkom funkcijom, dok su ministar urbanizma Oliver Dulić i ministar odbrane Dragan Šutanovac došli pod udar zakona. Prvi čeka suđenje zbog zloupotrebe službenog položaja i ponovo radi kao lekar ortoped, dok je Šutanovac, pod krivičnom prijavom zbog prikrivanja imovine, sada u ulozi suinvestitora u izgradnji elitnog stambenog prostora na Vračaru, piše “Blic”.\nSaša Dragin, bivši ministar poljoprivrede koji je smenjen prilikom rekonstrukcije vlade, trenutno se nalazi u zatvoru zbog afere “Azotara”, a njegov naslednik na ministarskom mestu Dušan Petrović, čovek od Tadićevog poverenja, izbačen je iz stranke i osnivao je sopstvenu partiju “Zajedno za Srbiju”.\nIz stranke je izbačen i bivši ministar spoljnih poslova Vuk Jeremić, koji do jeseni ima uhlebljenje u Generalnoj skupštini Ujedinjenih nacija, a nije se odrekao ni poslaničkog mesta.\nFaktički bez posla je ostao i bivši premijer Mirko Cvetković, koji je nedavno izjavio da je ušao u biznis sa inostranim partnerima. Cvetkovićev dugogodišnji poslovni saradnik Zvonimir Nikezić, vlasnik konsultantske kuće “CES Mekon”, završio je u pritvoru zbog afere “Azotara”, dok se njegov sin Dušan, bivši državni sekretar u Ministarstvu finansija, povukao iz javnosti.\nIzbori su došli glave i najmoćnijem čoveku Srbije Miroslavu Miškoviću, vlasniku „Delta holdinga“, koji je gotovo pola godine u pritvoru zbog spornih privatizacija putarskih preduzeća, a probleme u poslovanju ima i Miroslav Bogićević, vlasnik šabačkog “Farmakoma” koji je nezvanično važio za jednog od glavnih finansijera Demokratske stranke.\n(Izvor: Blic – Ranko Pivljanin)\nboris tadićdemokratska strankadragan šutanovacdušan petrovićsnežana malovićvuk jeremić


Futog, 19. novembar 2019.\nPokrajinski sekretar za poljoprivredu, vodoprivredu i šumarstvo dr Vuk Radojević, zajedno sa gradonačelnikom Novog Sada Milošem Vučevićem, obišao je danas školsku ekonomiju Poljoprivredne škole u Futogu, gde se nalazi savremeni plastenik nabavljen u okviru realizacije međunarodnog projekta Agrino.\nPokrajinski sekretarijat za poljoprivredu, po prvi put je vodeći partner u jednom međunarodnom projektu koji, kako je Radojević istakao, ima cilj da u poljoprivrednim školama u našoj pokrajini unapredi dualno obrazovanje učenika uz primenu najsavremenije opreme.\nRadojević je podsetio na to da su eksperimentalni plastenici u okviru ovog projekta, sufinansiranog iz Interreg – IPA programa prekogranične saradnje Mađarska–Srbija 2014–2020, osim u Poljoprivrednoj školi u Futogu, smešteni i u srednjim poljoprivrednim školama u Rumi i Vršcu, kao i na oglednom imanju novosadskog Instituta za ratarstvo.\n“Projekat se realizuje zahvaljujući zajedničkom prepoznavanju ideje sa partnerima iz Županije Čongrad u Mađarskoj, novosadskim Institutom za ratarstvo i povrtarstvo, kao i Fondom za evropske poslove u Novom Sadu. Do 30. novembra završavamo kompletnu realizaciju ovog projekta, čija je ukupna vrednost preko 325.000 evra“, rekao je pokrajinski sekretar za poljoprivredu.\nOn je naveo da je u Poljoprivrednoj školi u Futogu podignut jedan od četiri eksperimentalna pametna plastenika. Njihovim obezbeđivanjem mladim srednjoškolcima je omogućena edukacija u najsavremenijim uslovima, a istovremeno, kako je Radojević ukazao, svi mladi i nezaposleni ljudi u seoskim sredinama mogu da koriste ove plastenike.\n„Formirali smo tri inkubatora u tri pomenute poljoprivredne škole. Vrednost jednog plastenika je 14.000 evra i oni stoje na raspolaganju svim mladim poljoprivrednicima, kako bi im pomogli u tome da unaprede svoju proizvodnju i kapacitete u oblasti povrtarstva. Na javni poziv javilo nam se preko 250 zainteresovanih proizvođača za korišćenje plastenika, u okviru poljoprivrednih škola gde su smešteni“, rekao je Radojević i dodao da se u ovim plastenicima 12 meseci mogu uzgajati različite vrste povrća uz najsavremenije mobilne aplikacije, koje regulišu temperaturu i vlažnost zemljišta i vazduha.\nSekretar je posebno istakao da Pokrajina i Grad Novi Sad zajednički doprinose unapređivanju rada obrazovnih ustanova poput Poljoprivredne škole u Futogu, koja ima dugu tradiciju. On je istakao da je to odličan model za poboljšanje sistema dualnog obrazovanja.\nRadojević je naveo da je u poslednje tri godine Pokrajinski sekretarijat putem konkursa investirao preko osam miliona dinara u nabavku neophodne opreme ovoj školi: dva traktora, tifon, pumpu za navodnjavanje, rasturač stajnjaka, prikolicu i plug, dve komore mlečnih proizvoda, punilicu mlečnih proizvoda, kao i bespovratna sredstva za realizaciju projektnih aktivnosti na temu zadrugarstva.\nGradonačelnik Novog Sada Miloš Vučević naglasio je da je ovaj plastenik odlična novina, ne samo za školu već i za celu zajednicu.\n“Grad je svakako partner u svim ovim procesima i gledamo da proširimo našu lepezu podrške poljoprivrednim proizvođačima u Novom Sadu. Verujem da će Poljoprivredna škola u Futogu imati odgovor na sve izazove koje nose vremena pred nama. Đaci ove škole, koja je istovremeno i jedna mala fabrika, imaju dodira sa svim onim tehnologijama, znanjem i modernom naukom, kojima sutra treba da vladaju dok budu radili ono za šta se školuju. Moramo animirati mlade ljude da upisuju poljoprivredne škole i fakultete, da im približimo tu struku kao interesantnu i isplativu, a na nama je da konstantno podižemo kvalitet i jačamo kapacitete, ne samo škole već i njihovih znanja i veština kako bi sutra spremno vladali ovim procesima”, rekao je gradonačelnik Vučević.


Vip mobile Beach Masters ovog vikenda na Čairu u Nišu Vip mobile Beach Masters ovog vikenda na Čairu u Nišu – Personal magazin\nDrugi u seriji Vip Beach Masters turnira – Prvenstva Srbije u odbojci na pesku, u organizaciji kompanije Vip mobile i Odbojkaškog saveza Srbije, biće održan ovog vikenda na peščanim terenima…\nDrugi u seriji Vip Beach Masters turnira – Prvenstva Srbije u odbojci na pesku, u organizaciji kompanije Vip mobile i Odbojkaškog saveza Srbije, biće održan ovog vikenda na peščanim terenima ispred bazena Sportskog centra „Čair“. Nišlije koje su prošle godine imale priliku da posete Vip Beach Masters turnir na Niškoj tvrđavi, ovog leta će moći da uživaju u vrhunskoj odbojci na pesku u okviru ovog atraktivnog sportskog kompleksa, od petka, 6. avgusta do nedelje, 8. avgusta, kada će biti odigrani polufinalni i finalni mečevi.\nZa kvalifikacije na ovom turniru prijavilo se 48 muških i 17 ženskih ekipa iz cele Srbije, od kojih će se najboljih 16 muških i 8 ženskih ekipa u glavnom turniru nadmetati za ukupan nagradni fond od 6.500 evra sa seniore, odnosno 5.000 evra za seniorke. Titulu brane Ivana Isailović i Jelena Blagojević u ženskoj i Milutin Ivanković i Bojan Mladenović u muškoj konkurenciji. Uz veliko interesovanje ekipa iz Srbije, na državnom prvenstvu u Nišu igraće i ženski inostrani par iz Brazila, Fabiola i Evelyn i muški dvojac Kisić/Teodorović iz Bosne i Hercegovine, što će svakako doprineti atraktivnosti turnira.\nUlaz na sve mečeve Vip Beach Masters-a je slobodan, a uzbudljiva nadmetanja biće propraćena sjajnim zabavnim programom, uz letnje muzičke hitove DJ-a, nastupe igračica na pesku i promotivne nagradne igre sa zanimljivim poklonima.\nVip Beach Masters 2010 čini serija od 3 profesionalna muška i ženska turnira u odbojci na pesku koji se tokom leta održavaju u Kragujevcu, Nišu i Novom Sadu. Prvenstvo Srbije u odbojci na pesku završava se finalnim takmičenjem u Novom Sadu od 27. do 29. avgusta, kada će Srbija po treći put dobiti šampione i šampionke bičvoleja.\nVip mobile Beach Masters ovog vikenda na Čairu u Nišu was last modified: August 5th, 2010 by Redakcija\nČairNISOKSturnirVip Beach MastersVIP mobile


Sudski tumači i prevodioci - Kula\nSudski tumači i prevodioci Kula\nSudski tumači i prevodioci Kula - Audio verzija\nGrad Kula se nalazi u zapadnom delu Bačke, na raskrsnici puteva između Novog Sada, Sombora i Subotice. Kroz mesto protiče Veliki bački kanal, te tako postoje povoljni uslovi za razvoj rečnog saobraćaja, poljoprivrede i turizma. Kula je i sedište istoimene opštine, a na osnovu podataka sa popisa iz 2002. godine, u njoj živi oko 19 hiljada ljudi.\nPrema istorijskim zapisima, Kula je jedno od najstarijih naselja u ovom delu Vojvodine. Smatra se da je, u prvoj polovini 16. veka ovde bio turski zemljani grad, u čijoj je okolini živeo i jedan broj Srba i Bunjevaca. Narodno predanje kaže da je na teritoriji današnjeg grada u vreme osmanlijske vlasti postojala manja kula, odnosno osmatračnica, pa je tako nastao dati toponim. U svakom slučaju, područje je tokom burne istorije često menjalo gospodare, a državi Srbiji je pripojeno tek nakon Prvog svetskog rata.\nTokom 18. i 19. veka počinje ozbiljnije da se razvija zemljoradnja i stočarstvo, za šta su postojali i prirodni uslovi, a krajem 18. stoleća počinje naseljavanje Mađara, što je imalo ekonomski, ali i politički uticaj na sudbinu ovih krajeva. Od velikog značaja za samu Kulu, ali i Bačku u celosti, bilo je iskopavanje odvodnog kanala, koji je vodio do Vrbasa i predstavljao preteču današnjeg Velikog bačkog kanala. U privrednom pogledu, bila je značajna prerada konoplje i vlakana svilene bube, kao i proizvodnja piva. Formiraju se i mnogi zanatski cehovi – krojača, obućara, tkača, ćurčija... Otvaraju se fabrike plugova, šešira, vunanih tkanina, kože, ali je, na žalost, većina njih prestala sa radom za vreme svetske ekonomske krize sredinom 20. veka.\nDanas poljoprivredna proizvodnja u mnogome utiče na razvoj Kule i okoline, imajući u vidu da je u njoj, direktno ili indirektno, zaposlen veliki broj ljudi. Iako na teritoriji opštine, osim poljoprivredne, postoje i srednje stručne škole za obrazovanje kadrova u oblasti ekonomije, mašinstva i elektrotehnike, gotovo sve nekada uspešne fabrike u ovom delu zemlje sada su pod stečajem, te stopa nezaposlenosti nije za zanemarivanje.\nUpravo u želji da učini nešto kako bi stanovnicima Kule i okolnih naselja pomogla da pronađu pogodan posao, Akademija Oxford ovde organizuje profesionalno osposobljavanje, to jest, prekvalifikaciju ili dokvalifikaciju za mnoga zanimanja III ili IV stepena stručne spreme, a svi koji to žele mogu se osposobiti i da koriste kompjuter za bilo kakav posao ili za obrazovanje. Takođe, mladima nudimo dobro osmišljenu pripremnu nastavu za polaganje prijemnih ispita u bilo kojoj srednjoj ili višoj školi, gimnaziji ili fakultetu, dok ljudima svih uzrasta i interesovanja omogućujemo da nauče ili usavrše neki strani jezik pohađajući naše strtifikovane kurseve koje vode iskusni i visokokvalifikovani predavači.\nPored svega pomenutog, u našem stručnom timu nalaze se i prevodioci i sudski tumači Kula koji će na jednom mestu omogućiti svima koji za tim imaju potrebu, da dobiju kvalitetan prevod svih vrsta zvaničnih isprava i dokumenata, a nakon toga i overu istih prema svim važećim propisima. Jezici za koje su naši profesionalci kvalifikovani obuhvataju gotovo sve koje možete da zamislite. Tačnije, prevodilac i sudski tumač Kula radi sa oko 40 jezika koji se govore širom sveta, u šta se, svakako ubrajaju i uobičajeni prevodi sa ili na srpski jezik. Osim jezika koji u svetu imaju primat, po broju govornika ili po popularnosti, poput engleskog, ruskog, nemačkog, francuskog, italijanskog i španskog, tu su i grčki, portugalski, turski, arapski, ali i ukrajinski, holandski, češki, poljski i slovački jezik. U našoj zemlji često se javlja potreba za prevođenjem zvanične dokumentacije i ličnih isprava sa ili na jezike zemalja koje su nam teritorijalno bliske, rečju, bosanski, slovenački, hrvatski, makedonski, bugarski, rumunski, albanski i mađarski, ali se prevodi rade i u domenu skandinavskih jezika – finskog, švedskog i norveškog. Prevodilac i sudski tumač Kula prevodi i u okviru kineskog, japanskog i latinskog jezika, ali i retko gde u prevodilačkim centrima zastupljenih jezika – hebrejskog, estonskog, romskog, persijskog, pakistanskog i korejskog. Poštujući nastojanja da se i osobe oštećenog sluha i sa teškoćama u govoru uključe u sve aspekte društvenog života, u svoj tim smo uključili i prevodioca za znakovni jezik.\nSvi prevodioci i sudski tumači Kula poseduju najviše kvalifikacije kada su u pitanju njihovi radni jezici, a odlični su poznavaoci svih propisa i zvanične terminologije koja se koristi pri prevođenju javnih isprava. Pored toga, oni su široko obrazovani ljudi sa mnogim različitim interesovanjima, tako da su kadri da svojim klijentima ponude i uslugu koja se ne smatra baš uobičajenom, a to je direktan prevod u okviru dva strana jezika. Pojasnićemo sve jednim primerom. Recimo da imate lekarski nalaz na nemačkom jeziku koji, iz nekog razloga treba da se prevede na engleski. Prevodilac i sudski tumač Kula neće vaš materijal prebacivati sa nemačkog na srpski, pa tek nakon toga na traženi engleski, kako se uglavnom radi, već će sadržaj sa nemačkog biti odmah preveden na engleski. Ne samo da se ovakvim načinom rada štedi vreme, već to bitno utiče i na cenu same usluge, što sve ide u korist naših klijenata.\nNa jednoj strani odštampanog prevoda se, shodno zakonima ove profesije, nalazi 1800 slovnih mesta, u koja su ubrojani i razmaci između reči. Ovo važi za sve tekstualne sadržaje, pa i zvanična dokumenta i javne isprave, te i prevodioci i sudski tumači Kula cene svojih usluga obračunavaju prema pomenutom pravilu.\nIma slučajeva da nam se klijenti obraćaju sa molbom da samo overimo njihov dokument, koji je već neko sa strane preveo. Podrazumeva se da možemo obaviti i ovaj posao, ali je neophodno da nam svakako na raspolaganju bude originalni dokument, na temelju koga je dotični prevod urađen, kako bi prevodilac i sudski tumač Kula mogao da ga, pre overe, pažljivo uporedi sa prevodom i uveri se da su oni isti u svim važnim pojedinostima. Tada će na prevod da stavi svoj pečat sa jedinstvenim registracionim brojem i na taj način će mu pripisati istu zakonsku težinu kakvu u pravnom saobraćaju ima izvorni dokument. Lektori i kolektori, koje takođe imamo u svojim redovima su tu da pomognu ukoliko nešto u prevodu koji ste doneli nije urađeno kako treba. Oni će uraditi redakturu teksta, prema svim pravilima koje određuje zakonski proces prevoda ovekvih materijala, i omogućiti vam da dobijete savršeno upakovan prevod.\nKoja sve dokumenta mogu da prevedu i overe prevodioci i sudski tumači Kula?\nU svako doba nam se možete obratiti za prevod i overu bilo koje lične isprave ili zvanične dokumentacije i biti apsolutno sigurni da ste došli na pravo mesto, s obzirom na to da ćete bez ikakvog lutanja od jedne do druge službe, na istom mestu, u razumno kratkom roku i po jednoj od najpovoljnijih cena na tržištu, dobiti overeni prevod traženog dokumenta uz maksimalnu bezbednost i čuvenje svih podataka koji se u vašem materijalu nalaze. Svi prevodioci i sudski tumači Kula iznad svega poštuju privatnost svojih klijenata, a zakletvom koju su položoli pre stupanja na dužnost, obavezali su se da će na sve načine čuvati materijal sa kojim rade od svake moguće zloupotrebe.\nKod nas, dakle, možete dobiti overen prevod svih dokumenata koja se mogu okarakterisati kao lična, a to su, pored lične karte, pasoša i vozačke dozvole i izvod iz matične knjige rođenih, radna dozvola, izvod iz matične knjige venčanih, uverenje o državljanstvu, potvrda o prebivalištu, izvod iz matične knjige umrlih, saobraćajna dozvola i razni drugi spisi sličnog tipa.\nPoslovanje van državnih granica često zahteva prevod i overu obimne dokumentacije koja se tiče raznih biznis transakcija, te prevodioci i sudski tumači Kula prihvataju da obrade sve vrste ugovora, recimo, kupoprodajne, o saradnji, o prometu roba i usluga i mnoge druge, zatim ulazne i izlazne fakture, poslovne odluke i, u savremenim poslovima, veoma zastupljenu dokumentaciju za tender. U ovu grupu zvaničnih spisa ulaze i poreski identifikacioni broj (PIB), izvod iz APR-a (Agencije za privredne registre), godišnji i revizorski izveštaji, ali i bilans stanja i uspeha, statut i osnivački akt preduzeća i rešenje o osnivanju privrednog lica. Svi oni čiji se poslovi tiču građevinarstva ili tehnike obično traže overeni prvod laboratorijskih ispitivanja tehničkih uzoraka, naučnih i tehničkih patenata, deklaracija proizvoda, ali i uputstava za rukovanje i građevinskih projekata.\nPrevodilac i sudski tumač Kula može, na zahtev klijenta, da prevede i overi i sva dokumenta koja su u vezi sa obrazovnim sistemom, potrebna, na primer, za nastavak školovanja ili profesionalno usavršavanje u inostranstvu. To su, između ostalih, potvrda o redovnom školovanju ili studiranju, prepis ocena, nastavni planovi i programi fakulteta, uverenje o položenim ispitima, svedočanstva o završenim razredima osnovne i srednje škole i, podrzumeva se, diploma i dodatak diplomi.\nRaznovrsne potvrde, uverenja, izjave i saglasnosti se u pojedinim situacijama podnose nadležnim službama, pa se, tako, overen prevod izdaje i za potvrdu o redovnom zaposlenju, saglasnost o zastupanju, potvrdu o slobodnom bračnom stanju, uverenje o nekažnjavanju, potvrdu o stanju na tekućem računu u banci ili onu o neosuđivanosti.\nMnogim ljudima je potreban prevod i zvanična overa dokumenata koji se tiču farmacije i medicime, u cilju bezbednog korišćenja uvoznih lekova ili radi lečenja van zemlje, pa tako prevodioci i sudski tumači Kula sa posebnom pažnjom obrađuju specifikacije farmaceutskih proizvoda, dokumentaciju o medicinskim proizvodima, uputstva za lekove i karakteristike proizvoda, kao i lekarske nalaze.\nSva pravna akta, takođe, mogu biti predmet prevoda i overe, a iz pravosudne i sudske oblasti traži se i zvanična overa kvalitetnog prevoda različitih pravilnika, izveštaja, licenci, sertifikata, sudskih odluka, kao i dozvola za boravak, punomoćja, zahteva za dobijanje vize, te svih sudskih presuda i rešanja, kao što je, recimo, presuda o razvodu braka. U poslednje vreme sve češće se pojavljuju zahtevi za prevodom tekovina Evropske Unije, pa prevodioci i sudski tumači Kula pružaju i ovakve usluge.\nNeke pojedinosti rada prevodilaca i sudskih tumača Kula\nUkoliko se odlučite za saradnju sa našim jezičkim stručnjacima, možete biti sigurni da ćete, pre svega, dobiti prevod dokumenta na zavidnom nivou kvaliteta, koji ni u jednom bitnom segmentu neće odstupati od originala. Svi podaci iz izvornog dokumenta će, u duhu traženog jezika, biti uvršćeni u prevod, a biće poštovani i pravni termini, kao i stil koji je korišćen u originalu. Prevod će, razume se, prekontrolisati i naši lektori i, ako je potrebno, u njemu ispraviti sve gramatičke i pravopisne greške. Dokument koji je, na pomenuti način, doveden do perfekcije, neće predstavljati nikakav težek zadatak za sudskog tumača, budući da će se on brzo uveriti da je prevod identičan originalu, sa kojim ga mora vrlo pažljivo uporediti. Poslednji korak u obradi materijala predstavlja sama overa, to jest stavljanje pečata i potpisa licenciranog sudskog tumača na prevedeni materijal, čime on postaje potpuno legalan i može se, bez ikakvih smetnji, upotrebiti u bilo koju zakonsku svrhu u stranoj zemlji.\nPrevodioci i sudski tumači Kula moraju, kako bi vam obezbedili overen prevod, da imaju uvid i u originalna dokumenta koja obrađuju ili makar njihove regularno overene kopije, pošto zakonski određena procedura predviđa da se ona moraju uporediti sa prevodom pre zvanične overe. Stoga vas molimo da ovo obavezno imate na umu kada nam budete donosili materijale u poslovnicu ili ih slali na našu adresu preporučenom poštanskom pošiljkom ili kurirskom službom koja posluje u vašem gradu. Dokumenta za prevod i overu možete skenirati i poslati na naš mejl jedino u slučaju da zahtevate „hitan prevod“, to jest da niste u prilici da prihvatite rokove koje prevodilac i sudski tumač Kula nudi za završetak traženog posla. No, i u ovakvoj situaciji ne smete zaboraviti da ste u obavezi da nam blagovremeno pošeljete ili donesete i originale, kako bi vaši prevodi mogli da dobiju zvanični karakter.\nKada vaša dokumenta budu kompletno obrađena, prevodi se spajaju sa originalima i možete ih lično preuzeti u našoj poslovnici ili ih dobiti na određenu adresu. Ove zvanične materijale možemo da vam pošaljemo preporučeno, preko Pošte Srbije, ili kurirskom službom koju obično angažujemo. Cena dostave biće obračunata prema zvaničnom cenovniku službe koja će obaviti pomenutu uslugu, a platićete je odvojeno od cene koja se odnosi na prevod i overu dokumenata.\nSvi zainteresovani klijenti mogu na oficijelnom sajtu Akademije Oxford da pogledaju cenovnik svih naših usluga, a možete se o tome raspitati i kod naših ovlašćenih koordinatora.\nIzvestan broj država, među kojima je bila i naša ondašnja, je 1961. godine potpisao Konvenciju u Hagu kojom je određen način legalizacije dokumenata koja se koriste van granica jedne zemlje. Shodno tome, za pojedine vrste javnih isprava i zvaničnih spisa predviđena je, pored overe sudskog tumača, i overa Apostille pečatom, koji omogućava da se dokumenta izdata u pravnom sistemu jedne države nesmetano koriste u svim drugim koje su potpisale hašku Konvenciju.\nPošto među profesionalne obaveze koje ima prevodilac i sudski tumač Kula ne spada i poznavanje svih pojedinosti ove overe, najtoplije vam preporučujemo da se pre nego se upustite u proces dobijanja overenog prevoda, raspitate u nadležnoj pravosudnoj instituciji o svim aspektima apostiliranja dokumenata. Treba da znate da se za neka dokumenta traži Apostille overa i originala i prevoda, dok je u nekim drugim slučajevima dovoljno da se ovaj pečat nalazi samo na prevedenom materijalu. Takođe, u određenim slučajevima, zakon predviđa da je neophodno da se, pored prevoda dokumenta, uradi i prevod Apostille pečata.\nZa ovu legalizaciju zvaničnih spisa u Republici Srbiji su nadležni osnovni sudovi, a sve informacije koje prikupite će umnogome olakšati i ubrzati proces dobijanja legalno overenog prevoda.\nKako doći do validnih obaveštenja o Apostille-u?\nAko živite u Kuli ili nakom susednom mestu, sve što treba da znate o pomenutoj overi možete saznati u nadležnoj službi Sudske jedinice u Kuli, koja se nalazi u Ulici Maršala Tita 268, a broj telefona je 025-722-113. Nadređena institucija je Osnovni sud u Vrbasu, u Ulici Palih Boraca, broj 9/c. Nemojte zaboraviti da ovlašćenom službeniku ovom prilikom tačno navedete koji je dokument u pitanju, kao i u koju svrhu vam je potreban njegov overeni prevod, kako biste bili sigurni da će vam pružiti validne informacije.\nNa sva vaše pitanja koja se tiču naših usluga i načina rada, rado će odgovoriti ovlašćeni koordinatori u našoj poslovnici, a, ako procene da je potrebno, zakazaće vam i besplatnu konsultaciju sa stručnim licem.\nKategorije prevoda za Kula\nIzračunajte okvirnu cenu prevoda za Kulu\nSpisak sudskih tumača za grad Kula\nCenovnik prevodilačkih usluga sudskih tumača za grad Kula\nSudski tumači i prevodioci u Kuli


Prvomajski skupovi u Beogradu, protestna šetnja, venci i cveće kao pošta Dimitriju Tucoviću\nBeta 1. maja 2022. 15:50\nPredstavnici koalicije „Moramo“ i političke platforne „Solidarnost“ položili su danas, tokom prvomajskog skupa, ruže na spomenik Dimitriju Tucoviću, na beogradskom trgu Slavija, i pozvali na solidarnost u borbi za „dostojanstven život radnika“.\nPovodom medjunarodnog Praznika rada, u Beogradu je skup, nešto ranije, održao i Ujedinjeni granski sindikat (UGS) „Nezavisnost“, poštu Dimitriju Tucoviću odali su i komunisti kao i delegacija socijalista.\n„Naša vrata su otvorena i ruke raširene da prigrlimo sve one koji zaista žele da napravimo jednu ozbiljnu političku organizaciju levog centra koju gradjani Srbije dugo iščekuju. Mnogi su probali i nisu uspeli, hajde da mi probamo i uspemo da učinimo Srbiju prema našim snovima“, rekao je nosilac parlamentarne liste koalicije „Moramo“ Nebojša Zelenović.\nOn je naveo da radno vreme mora da se skrati i da plata bude za dostojanstven život – „to je san za koji se vredi boriti“, dodajući da je malo okupljenih danas na trgu ali veruje da će idućeg 1. maja biti nedovoljan da svi stanu.\nPredsednički kandidat na nedavnim izborima koalicije „Moramo“ Biljana Stojković rekla je da je to levo-zelena koalicije i zato „stoji uz radnike“.\n„Zakon o radu je pisan u multinacionalnim kompanijama, u Privrednoj komori Srbije, i taj zakon brine o profitu a ne o radnicima. Živimo u zemlji gde je radnik roba“, rekla je Stojković.\nDo spomenika Dimitriju Tucoviću, učesnici skupa, došli su u protesnoj šetnji od Trga Nikole Pašiću, tokom koje su se još jednom zastali kada se obratio predstavnik političke platforme „Solidarnost“ Miloš Baković Jadžić.\nOn je rekao da današnje obeležavanja Medjunarodnog dana rada ima smisla samo ako se borba za radnička i socijalna prava vodi svakog dana.\n„Da bi bilo bolje potrebna je politička moć. Zato ćemo se boriti i sa skupštinskih govornica“, rekao je Baković Jadžić, navodeći da je sadašnji režim „antiradnički“, ali da je tako i prethodnih tridesetak godina.\nNešto ranije na Trgu Nikole Pašića prvomajski skup je organizovao UGS „Nezavisnost“ čiji su predstavnici pozvali radnike da se sindikalno oganizuju.\n„To je jedini način za radnici zaštite svoja prava“, rekla je predsednica tog sindikata Čedanka Andrić na skupu pod nazivom „Opasulji se – organizuj se u sindikat“, navodeći da ovaj izraz u narodu znači poziv da se neko dozove pameti, u ovoj slučaju radnici organizuju u sindikat.\nTridestak priastalica je skandiralo „nećemo vlast buržuja nego radnog naroda“ i „marksizam-lenjinizam srušićemo kapitalizam“.\nGeneralni sekretar NKPJ Aleksandar Banjanac je rekao da sa današnjeg skupa iskazuju posebnu solidarnost „sa napaćenim narodom Donbasa“, istakao da su im „i Rusi i Ukrajinci braća“, kao i da „neće biti mira dok se ne slomi kičma banderovsko fašističkoj hunti u Kijevu koju sponzorišu zapadni imperijalisti“.\nPrvi sekretar SKOJ-a Aleksandar Djenić je istakao da je položaj radnika u Srbiji „katastrofalan“ i da „vlast sve čini u interesu krupnog kapitala“.